ΠΡΩΤΟΒΟΥΛΙΑ ΕΝΕΡΓΩΝ ΠΟΛΙΤΩΝ ΕΡΜΙΟΝΗΣ: Ο τελευταίος Δάσκαλος\nΜέγιστο το μάθημα\nΌταν είσαι μαθητής δεν μπορείς να καταλάβεις τι σου μένει ως παρακαταθήκη από τον δάσκαλο σου. Έχεις την αίσθηση της σχέσεως, αντιδράς όμως απρόσμενα, άλογα και εν πολλοίς ακατανόητα, σύμφωνα και με το Αποστολικό «ὅτε ἤμην νήπιος, ὡς νήπιος ἐλάλουν, ὡς νήπιος ἐφρόνουν, ὡς νήπιος ἐλογιζόμουν».\nΠέρασαν τα χρόνια, ήρθε το πλήρωμα του χρόνου και ο δάσκαλός μας, ο «κύριος Δουρούκος» έφυγε από κοντά μας. Άδειασε από τη σωματική του παρουσία η γειτονιά μας, δεν ακούγεται πια το γρήγορο βάδισμά του, το κλαρί της ακακίας που σήκωνε κάθε φορά για να περάσει από το στενό μας.\nΉταν ο δάσκαλός μας, στην Τετάρτη και Πέμπτη και Έκτη τάξη, εκτός από λίγους μήνες που είχαμε τον κύριο Παπαβασιλείου, πριν φύγει για την Πρωτεύουσα.\nΣτο μάθημα σχετικά αυστηρός, όμως για να μάθουμε γράμματα και χρήσιμα χειροτεχνήματα, να μάθουμε να δουλεύουμε ομαδικά, χωρίς να προβάλει σαν πρότυπο το στερεότυπο της εποχής αυτής «να μάθετε γράμματα, να σπουδάσετε, να γίνετε γιατροί και δικηγόροι, να ξεφύγετε από τη λάσπη και τη φουρτούνα». Έδινε αξία σε κάθε εργασία, σε κάθε ομαδική προσπάθεια, σε κάθε δημιουργία, χωρίς διάκριση. «Να μάθετε γράμματα, να πιάνουν τα χέρια σας, να είσαστε άξιοι στη δουλειά σας, οποιαδήποτε δουλειά, να συνεργαζόσαστε και να είσαστε άξια μέλη της κοινωνίας». Δεν μάθαινε γράμματα για να ξεχωρίσουμε αργότερα μέσα στην κοινωνία, αλλά για να προοδεύσουμε ο ένας δίπλα στον άλλο.\nΜικρή σημασία έδινε στους σχολικούς κήπους των ζαρζαβατικών, στα διακοσμητικά στοιχεία που τότε μετ’ ευλαβείας συγκέντρωνε ο ‘κήπος του Βωμού’ μπροστά από τον οποίο κάθε μέρα γινόταν η προσευχή, στις δάφνες γύρω από την αυλή του σχολείου, αλλά και στα εθνικιστικά και θρησκευτικά εκτός προγράμματος μαθήματα του Σαββάτου, όπως ή μετάφραση του Ευαγγελίου, ο Κολοκοτρώνης κ.α., τα οποία τότε είχε επιβάλλει το μετεμφυλιακό κλίμα στη σχολική παιδεία, όπως και τα περιοδικά των οργανώσεων της ΖΩΗΣ και του ΣΩΤΗΡΑ. Αντίθετα αξιολογούσε θετικότατα την δουλειά των μαθητών του στα κτήματα, τις βάρκες και τα μαγαζιά των γονιών τους. Ποτέ δεν παρότρυνε τους γονείς, να αποκόψουν τον μαθητή από τις δουλειές της οικογένειας, από το παιχνίδι στην αλάνα αλλά και το παιχνίδι μέσα στην πραγματική παραγωγική διαδικασία, για να μείνει μόνος με τα γράμματα. Θεωρούσε εξίσου σημαντική την παιδεία στην οικογένεια και στις δραστηριότητες του οίκου, στη γειτονιά, στο χωριό, όσο και τη\nσχολική παιδεία. Το λάθος, η αδεξιότητα, δεν ήταν αφορμή τιμωρίας, αλλά μάθησης.\nΟ ίδιος ήταν φωτεινό παράδειγμα εργατικότητας, με φυσικό τρόπο, όχι επιδεικτικό. Τα περισσότερα μεσημέρια, στο κενό μεταξύ πρωινών και απογευματινών μαθημάτων, έφευγε από το σχολείο με το μεγάλο μπλε ποδήλατό του για το περιβόλι και γύριζε για τα απογευματινά μαθήματα.\nΑπό Φθινόπωρο μέχρι Μάρτη τις περισσότερες ελεύθερες ώρες τις πέρναγε στο λιοτρίβι του. Και μεις καθόμαστε και παρακολουθούσαμε από την πόρτα όλες τις θαυμαστές διαδικασίες της ελιάς και του λαδιού και χαιρόταν. Θεωρούσε αυτό σημαντικότατο μάθημα. Ποτέ δεν μας έδιωξε, να πάμε να διαβάσουμε. Μας βουτούσε και ψημένο ψωμί μέσα στο λιμπί για να απολαύσουμε τον κόπο της εργασίας. Εκεί είδαμε πώς δουλεύουν σκληρά οι εργάτες, οι αγρότες που έφερναν κατάκοποι με τα ζα τους ελιές, το κουμάντο που έδινε εντολές, τα μηχανήματα που βογκούσαν ρυθμικά. Εποχές που ακόμη και από μακριά να βλέπαμε δάσκαλο ή δασκάλα στα Μαντράκια, έπεφτε σύρμα και κρυβόμαστε όλοι, γιατί κάτι θα γινότανε και την άλλη μέρα θα είχε τιμωρίες στο σχολείο.\nΠοτέ δεν μας σταμάτησε από το παιχνίδι. Περνούσε ανάμεσά μας, σταματούσαμε για λίγο ‘το τόπι’ να τον χαιρετίσουμε και μας κουνούσε τα χέρια γελώντας να συνεχίσουμε, μόνο να προσέχουμε να μην κτυπήσουμε. Δεν ήταν λίγο για την εποχή αυτή να παίζουμε ποδόσφαιρο και άλλα παιχνίδια μπροστά από το σπίτι του δασκάλου, όταν το ποδόσφαιρο ήταν απαγορευμένο από τον Διευθυντή και τα λίγο μεγαλύτερα παιδιά είχαν φτιάξει μυστικό γήπεδο πάνω στο Κρόθι, βόρεια του Μύλου, καθαρίζοντας ένα μικρό κακοτράχαλο πλάτωμα. Και όταν παίζαμε στη θάλασσα, τουμπάραμε τις βάρκες, ψαρεύαμε, παίζαμε με τα καϊκάκια πηγαίναμε για σίρτια, ποτέ δεν μας σταμάτησε να πάμε να διαβάσουμε, παρά μόνο μας έλεγε προσέχετε μη πνιγεί κανείς. Δεν ήξερε μπάνιο, και τότε προσπαθούσε να μάθει με πολύ πείσμα, με δύο νεροκολοκύθες και μεις βοηθάγαμε και συμβουλεύαμε!\nΈδειχνε επιμονή με τους ανάγλυφους σε γύψο χάρτες. Μαθαίναμε τον κάθε νομό της χώρας και τον ζωγραφίζαμε, και μετά κάναμε γύψινο ανάγλυφο την Πελοπόννησο κ.λ.π. Η ομάδα μας είχε σαν εργαστήριο την αυλή του Ντούρου, μία άλλη την αυλή του Φασιλή.\nΠλέκαμε με σπάγκο και με χόρτο μπουκάλια, κολοκύθες, κόβαμε με πριονάκι κοντραπλακέ να κάνουμε μορφές και σύνθετα δημιουργήματα. Να μάθουνε τα χέρια να δουλεύουνε, το μυαλό να δίνει λύσεις σε πρακτικά πράγματα.\nΕίμαστε επιτροπή συσσιτίου 4 μαθητές. Κάθε πρωί, ερχόμαστε μια ώρα νωρίτερα στο σχολείο ανοίγαμε την αποθήκη, ζυγίζαμε το γάλα σκόνη, τη ζάχαρη και κόβαμε το κόκκινο ολλανδικό τυρί σε μικρά τρίγωνα για κάθε μαθητή. Τα μεταφέραμε στην αυλή του Σπετσιώτη και εκεί η σεβάσμια γιαγιά έφτιαχνε το γάλα και μεις μοιράζαμε το τυρί. Με πλήρη πρωτοβουλία, αλλά όσο πέρναγε ο καιρός, όλο και μεγαλύτερες μερίδες τυρί κόβαμε, όλο και σερβίραμε τους φίλους στην αποθήκη τυρί. Μετά από κάνα μήνα διαπιστώσαμε ότι το τυρί που είχαμε για άλλον ένα μήνα δεν έφτανε ούτε για τον μισό. Μια μέρα εμφανίζεται ο δάσκαλος, κάνει έλεγχο και διαπιστώνει την κατάσταση. Περιμέναμε τιμωρία, αλλά τον είδαμε να χαμογελάει και μας λέει «δεν κάνατε σωστή διαχείριση και θα μείνουμε από τυρί. Τώρα πρέπει να διορθώσετε το λάθος σας». Παίρνει το μαχαίρι, ανοίγει ένα κουτί και άρχιζε να κόβει το τυρί σε πολύ λεπτά τρίγωνα. Έκοψε μόνος του όλες τις μερίδες, και μας λέει: είδατε τι έκανα, χρησιμοποίησα ένα κουτί τυρί αντί δύο. Από δω και πέρα έτσι θα το κόβετε και κάθε μέρα θα μου λέτε ότι κόψατε μόνον ένα κουτί. Μα κύριε Δάσκαλε θα γκρινιάζουνε όλοι. Το θέμα είναι να διορθωθεί το σφάλμα σας, και να έχουν όλοι τυρί. Αλλά εσείς θα τους εξηγήσετε, γιατί φτάσατε σε αυτό το σημείο. Βέβαια εξηγήσαμε σε όλους γιατί περιορίστηκε το πάχος του τριγώνου «Ο δάσκαλος το έκοψε!».\nΜια άλλη φορά στη Τετάρτη τάξη κάναμε μπρόβες στο σχολείο του Συγγρού για το Αλή Πασά. Κάτι μας έλειπε, και μου δίνει το μπρούτζινο κλειδί της κεντρικής πόρτας του σχολείου μας στο Μπίστι να πάω να το φέρω. Μου είπε πώς να στρίψω το κλειδί και όταν φύγω να βεβαιωθώ ότι πράγματι κλείδωσα. Πήγα, άνοιξα, αλλά πίεσα το κλειδί, σκάλωσε και δεν έβγαινε με τίποτα. Τότε για να το βγάλω έβαλα μια βέργα σαν μοχλό και φυσικά μόλις το περιέστρεψα έσπασε το κλειδί και έμεινε μέσα. Πανικός. Πλησιάζω την πόρτα, και αμολάω ένα τρέξιμο να πάω να του το πω, χωρίς βέβαια ..τη χρήση της βέργας. Η πόρτα και το κλειδί φταίγανε. Εκεί που περίμενα τιμωρία, μου λέει να πάμε μαζί, γιατί το σχολείο πρέπει να κλειδώσει. Πήρε το άλλο κλειδί από το σπίτι και εργαλεία και πήγαμε. Μου έδωσε τα εργαλεία και μου είπε: αυτός που ξέρει να το σπάσει, πρέπει να ξέρει και να το φτιάξει! Και κάθισε υπομονετικά να με παρακολουθεί και να με συμβουλεύει μέχρι που μετά από ώρα βγήκε το κλειδί.\nΕίμαστε στην Τετάρτη όταν έγινε η πρώτη και μεγαλύτερη πανελλήνια απεργία των δασκάλων. Κράτησε αρκετές μέρες. Ήταν ο μόνος δάσκαλος που ακολούθησε την απεργία, με πόνο για τους μαθητές του, αλλά τις εποχές αυτές οι δάσκαλοι και οι καθηγητές παίρνανε στην κυριολεξία τρεις κι εξήντα, αδύνατον από το μισθό τους να συντηρήσουν οικογένεια.\nΠέρασαν τα χρόνια, και συνταξιούχος πια δεν έπαψε να μαστορεύει. Όταν συναντούσε μαθητές χαιρόταν να ακούει για την πρόοδό τους τόσο στα γράμματα, όσο και στην εργασία τους όποια και να ήταν αυτή. Πόσο μάλλον όταν άκουγε ότι έχουνε έρθει να μαζέψουν τις ελιές. Λάμπανε τα μάτια του και έπαιρνες ένα χαμογελαστό μπράβο.\nΉταν ο τελευταίος δάσκαλος από μια σειρά δασκάλων που ήσαν δάσκαλοι στο σχολείο, δάσκαλοι στα γράμματα, δάσκαλοι στην εργασία κατά αβίαστο τρόπο, ότι ο άνθρωπος ποιεί και δημιουργεί τόσο με το πνεύμα όσο και με τα χέρια. Δεν υπήρχε μεγαλύτερη χαρά και ικανοποίηση για όλα τα παιδιά που τότε εργάζονταν σχεδόν κανονικά στις δουλειές της οικογένειας, να βλέπουν τον δάσκαλό τους να σκάβει και να μαζεύει τους καρπούς, να ιδρώνει στις δουλειές του λιτριβιού.\nΠέρασαν τα χρόνια, και η σχολική παιδεία απέκοψε τους μαθητές όλων των βαθμίδων από την φυσική καθημερινή εμπλοκή τους στις κανονικές παραγωγικές διαδικασίες, ιδιαίτερα τις αγροτικές και θαλασσινές. Τώρα τα μαθαίνεις όλα στο σχολείο μέσω της εικονικής πραγματικότητας, της αναβίωσης και της αναπαράστασης. Φυτεύεις ένα φασόλι στη γλάστρα για να δεις πώς θα μεγαλώσει, μετέχεις στην αναπαράσταση του μαζέματος της ελιάς, της παρασκευής άρτου και κρασιού, συγκεντρώνεις πληροφορίες από το διαδίκτυο για τη γίδα, το πρόβατο και τον βοσκό, πλήρως αποκομμένος από τις πραγματικές παραγωγικές διαδικασίες. Μετέχεις στην διαδικασία παραγωγής σχολικού έργου του δασκάλου, όχι στην διαδικασία παραγωγής όντως έργου. Καμία σχολική αργία, καμία σχολική περίοδος δεν είναι αφιερωμένη στη μετοχή των μαθητών στο μάζεμα της ελιάς, των μανταρινιών. Αποτέλεσμα η αποξένωση από τα έργα της γης και της θάλασσας αλλά και των πρακτικών επαγγελμάτων, τόσο που να προτιμάμε την ανεργία και αεργία πάρα να λερώσουμε τα χέρια μας προσδοκώντας τη μέρα της τακτοποίησης σ’ ένα γραφείο δημόσιας ή δημοτικής υπηρεσίας, συνήθως μέσω της ‘πολιτικής διεργασίας’ της αφισοκολλήσεως.\nΜέγιστο το μάθημα και μακάρι να φυσήξει νέος αέρας στον τόπο μας και στην παιδεία μας, να βλέπει και να χαίρεται από ψιλά ο δάσκαλός μας.\nΌλη η απόφαση για αναστολή συμβάσεων και επίδομα 800 ευρώ - Τι ισχύει με τις απολύσεις και την προστασία εργαζομένων\nΕπιλογές από το προσωπικό μας αρχείο - 5 Μαΐου 2017...


Δημήτρης Πιατάς: «Συνάδελφοί μου έχουν κάνει καριέρα ΛΟΤΤΟ ή Ξυστό» | Gossip-tv.gr\nΟ Δημήτρης Πιατάς έχει διαγράψει μια σημαντική καριέρα στον χώρο της υποκριτικής.\nΓια να τα καταφέρει έχει κοπιάσει και δεν του έχει έρθει εύκολα τίποτα στη ζωή του.\n-Οι εποχές θεωρείτε ότι παραμένουν ίδιες και μόνο οι άνθρωποι αλλάζουν;\n«Οι εποχές περιέργως επαναλαμβάνονται, οι άνθρωποι δεν αλλάζουν, απλώς πεθαίνουν και έρχονται άλλοι άνθρωποι. Οι εποχές είναι οι ίδιες, οι χρονολογίες μόνο αλλάζουν, η δοκιμασία και η αισθητική. Η ιστορία επαναλαμβάνεται κανονικά»\n-Ο ερωτάς σας για το θέατρο σας έχει πληγώσει ποτέ;\n«Είναι αμφίδρομη η σχέση, παίρνω-δίνω, είναι λογικό κάποια στιγμή να με πληγώσει, αλλά κι εγώ να το πληγώσω ή ίσω5 να το προδώσω. Μόλις περάσει ο χρόνος, αυτό που μένει δεν είναι το τραύμα, γιατί επουλώνεται. Μένει η υπέροχη σχέση, που είναι συγκλονιστική. Δεν είχα ποτέ τραυματικές εμπειρίες με την έννοια ότι μου τράβηξαν το χαλί. Το επάγγελμα δεν είναι άγιο, ασφαλώς και τραβάνε κάπου το χαλί, ασφαλώ8 υπάρχει ανταγωνισμό$ στη δουλειά μας, αλλά στο άθροισμα δεν έχω δικαιωθεί, έχω ανταμειφθεί από αυτή την ιστορία τη5 6ουλειά5, η ανταπόκριση του κοινού... Μου έδωσαν ρόλους και τους έφερα εις πέρας... Είναι αμφίδρομη αυτή η ιστορία της σχέσης. Τώρα, αν κάποια στιγμή δεν μου έδωσαν και Όσκαρ, δεν πειράζει, στην Ελλάδα είμαι, δεν έχει Οσκαρ η χώρα μου, φτωχή είναι, βραβειάκια της πλάκας είναι όλα αυτά. Μεταξύ μας είμαστε, μια οικογένεια, γνωριζόμαστε, μην τους δίνουμε μεγαλύτερο βάρος από αυτό που έχουνε. Είναι πιο σημαντικό για μένα να με χαιρετάει ο εισπράκτορας, η καθαρίστρια, ένας απλός άνθρωπος... Είναι προσωπική μου ανταμοιβή και με αυτό τον τρόπο εισπράττω το προσωπικό μου χειροκρότημα, το προσωπικό μου εύσημο»\n-Έχετε πάρει όσα έχετε δώσει;\n«Όχι βέβαια. Η ζωή είναι σαν την τράπεζα: σου δίνει ένα μικρό δάνειο και ξέρετε πόσους τόκους πληρώνεις; Έτσι και διανοηθείς να μη δώσεις τίποτα, θα σου πάρουν και το σπίτι. Έτσι είναι π ιστορία, εκτός κι αν κάνεις καριέρα Λόττο, υπάρχει κι αυτό»\n-Ποια είναι αυτή η καριέρα που αναφέρετε;\n«Κάποιοι συνάδελφοι μου έχουν κάνει καριέρα Λόττο ή Ξυστό, δεν έχει την ίδια αξία, έχει διαφορά. Δεν θα έλεγα όχι σ' ένα Ξυστό, άλλα δεν μου έχει τύχει. Έχει συμβεί αυτό σε πολλούς συναδέλφους μου, δεν τους ζηλεύω, γιατί έχουν χάσει τη δική μου προσωπική κατάκτηση. Είναι πιο ωραίο να το χτίζεις σιγά-σιγά, απολαμβάνει κάθε σου επιτυχία. Αν ξυπνήσεις ένα πρωί και είσαι πλούσιος, τι αξία έχει, αφού δεν έχεις μπει στη διαδικασία του να γίνει πλούσιος. Αυτό που αξίζει είναι το ταξίδι και όχι το λιμάνι. Οι περισσότεροι άνθρωποι «ταξίδια» κάνουμε, το λιμάνι είναι προορισμός για να μπορείς να προσανατολίζεσαι, δεν είναι και απαραίτητο να φτάσεις, κι αν δεν φτάσεις, δεν πειράζει. Το λέω εκ του ασφαλούς αλλά δεν έχω αδικηθεί, δεν αισθάνομαι αδικημένος» εξήγησε στο Λοιπόν.


Έχω ένα μικρό όραμα. Όχι μεγάλο, ας πούμε σαν να προσπαθήσω να σώσω τον κόσμο. Αν και ποτέ δεν ξέρεις. Θα μου πεις τώρα χρειάζεται σωτηρία ο κόσμος? Εσύ τι λες? Πως τον «κόβεις?» Δεν τη χρειάζεται?\nΌμως εγώ έχω ένα μικρό όραμα κι είμαι χαρούμενος που το έχω, ένα όραμα δικό μου, και ξέρω να πω, πως τα οράματά μας αφορούν όλους τους άλλους κι έχουν εμάς στο κέντρο τους.\nΘέλω να πω κάτι ξέρω για τα οράματα, για το πως φτιάχνει κανείς ένα όραμα και τώρα, καθώς συνειδητοποιώ περισσότερο αυτά που γράφω, ξέρω πως το όραμα χωρίζεται σε δύο μέρη: τη δημιουργία του και την εφαρμογή του.\nΕπίσης ξέρω και κάτι άλλο, πως υπάρχουν δύο ειδών οράματα, τ’ ασυνείδητα και τα συνειδητά. Είμαστε έτσι φτιαγμένοι οι άνθρωποι που να λειτουργούμε με οράματα.\nΓια τ’ ασυνείδητα οράματα, έχω την εμπειρία, πως κάποτε δούλεψα σκληρά και κόπιασα να τελειώσω ένα σπίτι. Μια μέρα κάθισα από μακριά μ’ έναν καφέ στο ένα χέρι κι ένα τσιγάρο στο άλλο και το κοίταζα. Κάποια στιγμή σκέφτηκα, μα κάπου το ξέρω αυτό το σπίτι. Τότε γύρισα πίσω, αρκετά χρόνια πίσω, ένα άλλο περασμένο απόγευμα, είχα καθίσει σ’ εκείνο πάλι το σημείο και το είχα οραματιστεί. Τότε κατάλαβα την κινητήρια δύναμη που με ωθούσε επί πολλά χρόνια χωρίς να το έχω συνειδητοποιήσει. Το φαντάζεσαι?\nΤο συνειδητό όραμα έχει κάποιες διαφορές με το ασυνείδητο. Το συνειδητό το φτιάχνεις στο χέρι, είναι πάντα χειροποίητο. Το ασυνείδητο μπορεί να το συλλάβεις σε μια στιγμή. Πέρασε μέσα σου, εγκαταστάθηκε κι ορίζει τη ζωή σου, σε καθοδηγεί. Το συνειδητό είναι και κάπως μπελάς, συχνά το ζώνουν ζιζάνια, χρειάζεται να πλαγιάσεις πολλά μεσημέρια σε μια γωνιά του σπιτιού σου, και πάντα στο ίδιο μέρος, για να φτιάξεις ένα συνειδητό όραμα. Το συνειδητό όραμα έχει δύο πλευρές. Απ’ τη μια το φτιάχνεις κι απ’ την άλλη σε φτιάχνει. Θέλω να πω απ΄τη μια το φτιάχνεις απ΄την άλλη σε φτιάχνει ικανό γι' αυτό. Η σύλληψή του μπορεί κι αυτού να είναι ακαριαία. Εννοώ η γενική του εικόνα, το περίγραμμά του. Αλλά μετά θέλει πολύ δουλειά στη λεπτομέρεια, είναι σαν το κέντημα που φτιάχνουν οι γυναίκες, πρέπει να το κεντήσεις όλο ψιλοβελονιά. Όμως τώρα, θα έλεγα για τη ζωή, κάπως έτσι γενικά, χωρίς όραμα που πας!\nΤο όραμα. Τι είναι το όραμα παρά η μεγάλη έξοδος απ’ τον εαυτό μας. Για να φτιάξεις ένα συνειδητό όραμα κλείνεσαι στον εαυτό σου. Η έχεις κλειστεί στον εαυτό σου και το φτιάχνεις, το ίδιο είναι όπως κι αν το δεις. Το όραμα είναι η σημαία σου, πίσω απ’ το όραμά σου προχωράς. Το όραμα κάποια στιγμή θα σε βγάλει στη δράση της υλοποίησής του. Το όραμα έχει ως σκοπό να βγάλει το μέσα έξω και να φέρει το έξω μέσα. Το όραμα έχει εσένα ως σημείο συνάντησης. Το όραμά σου είσαι εσύ.\nΔεν είναι τόσο πολύπλοκο και μπερδεμένο όσο ακούγεται. Αντίθετα είναι απλό και φυσιολογικό να έχεις όραμα. Εμείς το έχουμε συγχύσει λιγάκι, με όσα θέλουμε, νομίζουμε πως θέλουμε, μπορούμε δεν μπορούμε κι όλα αυτά. Όμως το όραμα, ως όραμα, είναι φύση μας. Όλα τα παιδιά λειτουργούν με μια απλή διαδικασία: Φαντάζονται, οραματίζονται, προσπαθούν, επιδιώκουν, το καταφέρνουν, το ζουν. Το όραμα έχει κανόνες, αν δεν εμποδίσουμε εμείς τη φύση μας και δεν της βάλουμε τρικλοποδιές με τις σκέψεις μας το όραμα προκύπτει ως φυσικό. Μας περιλαμβάνει, περιλαμβάνει τις δυνάμεις μας, τις ικανότητές μας, τα ταλέντα μας. Όμως όλα αυτά χωρίς κανείς να τα νομίζει, επειδή ένα παιδί δεν θα νόμιζε ποτέ κάτι περισσότερο από εκείνο που μπορεί, το έμφυτο, κι αυτό είναι το ανώτερο ανθρώπινο σημείο κάθε φορά που αυξάνεται.\nΤο να μπορείς μπορεί να είναι άθλος, μπορεί και παιγνιδάκι. Άλλωστε τι σημαίνει να μπορείς? Απλώς σηκώνεσαι το πρωί, ζεις τη μέρα σου κι έχεις ήδη μπορέσει. Κι η προσπάθεια? Το πετάλι? Δεν σου μένει στο τέλος καμία προσπάθεια, δεν είσαι ένας υπεράνθρωπος. Σηκώνεσαι το πρωί, ζεις τη μέρα σου και πλησιάζεις το στόχο σου, και σε πλησιάζει ο στόχος. Ναι, μα, λιγάκι να έχει ξεκαθαρίσει το τοπίο, να έχουν φύγει οι ομίχλες, να έχουν διαφανεί τα πράγματα, να μην χτυπάς στα τυφλά. Να έχεις ανοίξει την πόρτα να μην φτιάχνεις κύκλους και ζαλίζεις τη μέρα σου. Ο κύκλος δεν είναι κατεύθυνση.\nΕκείνο το σημείο του μεσημεριού, εκεί που πλαγιάζεις πάντα σε ένα ίδιο μέρος, και χτυπάς με το σφυρί το αμόνι, ή καθαρίζεις σαν αρχαιολόγος με το πινέλο την άμμο απ’ το άγαλμα, εκείνο το σημείο είναι σημαντικό. Έτσι, να πλαγιάζεις λιγάκι σαν να ονειροπολείς μα να μην ονειροπολείς, να σμιλεύεις, να δημιουργείς, να έχεις πάντα ανοιχτό ένα εργαστήριο, σαν τον επιστήμονα. Χωρίς μεγέθυνση και σμίκρυνση των πραγμάτων, να τα φέρνεις στο σήμερα, στην πραγματικότητα, να τα καθορίζεις με όρια, να τα ορίζεις. Να φτιάχνεις τη μέρα σου.\nΈχω ένα μικρό όραμα και ξέρω αυτό τι σημαίνει: η άλλη του όψη είναι η εκπλήρωσή μας.\nΚαι ξέρω αυτό τι ακριβώς σημαίνει: Έχει την ίδια ακριβώς σημασία που έχει για μια γυναίκα να γεννήσει παιδιά.


agiovasilema: Η Ισπανία ενδέχεται να ζητήσει αποζημίωση από τους Γερμαναράδες για τα αγγούρια. Εμείς που διαλυθήκαμε από τις χυδαιολογίες και τη διαφθορά τους γιατί δε ζητάμε?\nΗ Ισπανία ενδέχεται να ζητήσει αποζημίωση από τους Γερμαναράδες για τα αγγούρια. Εμείς που διαλυθήκαμε από τις χυδαιολογίες και τη διαφθορά τους γιατί δε ζητάμε?\nΗ Μαδρίτη ενδέχεται να ζητήσει αποζημίωση για τη βλάβη που έχει υποστεί από τις πληροφορίες ότι τα ισπανικά αγγούρια ευθύνονται για τη μόλυνση από το βακτήριο E.coli.\nΗ Επιτροπή πρόσθεσε επίσης ότι έχουν καταγραφεί εννέα θάνατοι στη Γερμανία και ένας στη Σουηδία. Σύμφωνα πάντως με τις γερμανικές αρχές οι νεκροί είναι 15 και 373 οι περιπτώσεις μολύνσεως\nΑναρτήθηκε από agiovasilema στις 6/01/2011 08:18:00 π.μ.


Band Contest 2019 - chaniarockfestival.gr\nΤο Chania Rock Festival διοργανώνει φέτος για τέταρτη διαδοχική χρονιά τον μουσικό διαγωνισμό “Γιώργος Μανουσέλης”, ως ελάχιστο φόρο τιμής στον εκλιπόντα φίλο και συνεργάτη μας, λάτρη της μουσικής μας και ταγμένο για πάνω απο μια δεκαετία στην εδραίωση του festival. Το βραβείο «Γιώργος Μανουσέλης» έχει γίνει πια θεσμός, με περισσότερες από 30.000 ψήφους τα προηγούμενα 3 χρόνια, και βοηθάει έμπρακτα στην ανάδειξη νέων μουσικών συγκροτημάτων, διατηρηρώντας την μνήμη του Γιώργου ζωντανή στις επόμενες γενιές μουσικόφιλων.\nΚαι ο φετινός διαγωνισμός θα είναι πανελλήνιος. Το Chania Rock Festival πιστό στην προώθηση ελληνικών σχημάτων ανοίγει τις πόρτες του σε όλους, χωρίς διακρίσεις.\n- 500 ευρώ για κάλυψη εξόδων μεταφοράς και διαμονής,\n- Eλεύθερο πάσο για το 2ήμερο για τα μέλη του νικητήριου συγκροτήματος,\n- Mπλουζάκι του festival για τα μέλη του νικητήριου συγκροτήματος,\n- Tοποθέτηση του λογότυπου του συγκροτήματος σε όλα τα επίσημα posters, flyers και μπλουζάκια του festival.\n- Επίσημη βράβευση πριν από το headliner της Παρασκευής ή του Σαββάτου.\n- Αναφορά και posts από τα επίσημα social media του Chania Rock Festival.\n- Ανάρτηση των videos και audios του συγκροτήματος στα social media του Chania Rock Festival.\nΣτο πρώτο μέρος, τα ενδιαφερόμενα συγκροτήματα / καλλιτέχνες θα πρέπει να στείλουν την υποψηφιότητά τους στην ηλεκτρονική διεύθυνση entries@chaniarockfestival.gr και ένα μικρό βιογραφικό 100 λέξεων.\nΤο διάστημα υποβολής υποψηφιοτήτων ορίζεται από 2 Φεβρουαρίου – 10 Φεβρουαρίου.\nΗ ψηφοφορία θα διαρκέσει για 6 ημέρες, από τις 12 Φεβρουαρίου έως τις 17 Φεβρουαρίου και ο νικητής του Διαγωνισμού θα ανακοινωθεί την Δευτέρα 18 Φεβρουαρίου.\n· Δικαίωμα συμμετοχής έχουν όλα τα συγκροτήματα με ή χωρίς συμβόλαιο που κινούνται στον ευρύτερο χώρο της Rock, Hard Rock, Blues και Metal μουσικής.\n· Δικαίωμα συμμετοχής έχουν όλα τα συγκροτήματα με ή χωρίς δισκογραφία που κινούνται στον ευρύτερο χώρο της Rock, Hard Rock, Blues και Metal μουσικής.\n· Δικαίωμα συμμετοχής έχουν όλα τα συγκροτήματα έχουν λάβει μέρος σε προηγούμενους διαγωνισμούς.\n· Δικαίωμα συμμετοχής έχουν συγκροτήματα που εδρεύουν στην Ελλάδα και την Κύπρο.\n· Ο μέγιστος αριθμός μελών συγκροτήματος είναι 6.\n· Ημερομηνία λήξης είναι η 17η Φεβρουαρίου, και ώρα 23.59.\nΗ οργανωτική επιτροπή διατηρεί το δικαίωμα να αποκλείσει οποιοδήποτε συγκρότημα αν θεωρήσει ότι δεν τηρούνται οι βασικές αρχές του διαγωνισμού.\nΣας ευχαριστούμε πολύ και σας περιμένουμε στα Χανιά!!\nChania Rock Festival © 2002 - 2021 Contact


Νάσος Μπράτσος: ANTAΡΣΥΑ: H κυβέρνηση χαρίζει άδειες στους καναλάρχες: έλεγχος και χουντοποίηση των ΜΜΕ\nANTAΡΣΥΑ: H κυβέρνηση χαρίζει άδειες στους καναλάρχες: έλεγχος και χουντοποίηση των ΜΜΕ\nΤις εξελίξεις στο ραδιοτηλεοπτικό τοπίο, σχολιάζει με ανακοίνωσή της η ΑΝΤΑΡΣΥΑ, που αναφέρει: «Ενώ εδώ και τέσσερις μήνες η ΕΡΤ αμφισβητεί στα ίσια την κυβερνητική χούντα, αποκαλύπτονται οι πραγματικές διαθέσεις της τελευταίας με το δώρο προς τους καναλάρχες.\nΤους χαρίζει, χωρίς υπερβολή, τις άδειες ψηφιακής εκπομπής, δίνοντάς τους «συγχωροχάρτι» για 23 χρόνια παράνομης εκπομπής και επιτρέποντάς τους να μπουν στην ψηφιακή εκπομπή πρακτικά δωρεάν.\nΗ θρασύτατη κυβέρνηση και ο Κεδίκογλου χρησιμοποίησαν μάλιστα και το επιχείρημα ότι έτσι, θα υπάρχουν τηλεοπτικές εκπομπές και στις ακριτικές περιοχές. Αφού πρώτα έκλεισαν την ΕΡΤ, τώρα χρησιμοποιούν απερίγραπτα ψέματα για να καλύψουν τις σχέσεις εξάρτησης με τους καναλάρχες. Και για να ολοκληρωθεί η εικόνα της απάτης, περνάνε τις διατάξεις για τις ψηφιακές άδειες εμβόλιμα σε… νομοσχέδιο του υπουργείου Υγείας.\nΚαι φυσικά, έχουν φροντίσει ήδη για τους εντολείς τους, καθώς κλείνοντας την ΕΡΤ έχουν αφήσει την Digea μόνη της στον ψηφιακό χώρο. Εν ολίγοις, τις άδειες για να εκπέμπουν, το MEGA, o ANT1, o ΣΚΑΙ θα τις ζητήσουν… από τους εαυτούς τους.\nΑυτή είναι η διαφάνεια και το success story του Σαμαρά και του Βενιζέλου. Πλήρης έλεγχος και χουντοποίηση των ΜΜΕ, δωρεάν παραχώρηση στα παράνομα εδώ και 23 χρόνια κανάλια και σωρηδόν απολύσεις για τους εργαζόμενους που στο χώρο του Τύπου όλο και λιγοστεύουν ή παραμένουν απλήρωτοι για καιρό.\nΜόνη λύση είναι η ανατροπή τους και η εκπαραθύρωση ΕΕ, ΔΝΤ, μνημονίων από τη ζωή μας».


«Η ζωή ήταν κάποιες φορές με κάποιο τρόπο σχεδόν άνετη»\nΓια την ζωή στην Λαοκρατική Δημοκρατία της Γερμανίας και τον τρόπο που την επηρέασε μίλησε η Άνγκελα Μέρκελ στη Süddeutsche Zeitung, με αφορμή την συμπλήρωση 30 ετών από την Πτώση του Τείχους.\n«Η ζωή στην ΛΔΓ ήταν κάποιες φορές με κάποιο τρόπο σχεδόν άνετη, επειδή υπήρχαν πράγματα που πολύ απλά δεν μπορούσαμε να επηρεάσουμε. Υπάρχουν πολλοί άνθρωποι που δυσκολεύονται να καταλάβουν ότι υπήρχε μια διαφορά μεταξύ του κράτους της ΛΔΓ και της ζωής των πολιτών της ΛΔΓ», προσθέτει η κυρία Μέρκελ και συνεχίζει: «Με ρωτούν αν μπορούσε κανείς να είναι ευτυχισμένος στην ΛΔΓ και αν μπορούσε να γελάσει. Ναι, αλλά κάναμε συμβιβασμούς».\nανγκελα μερκελΓερμανιαπτωση του Τειχους στο Βερολινο\nΤι θα ωφεληθεί ο άνθρωπος αν κερδίσει τον κόσμο όλο&χάσει την ψυχή του;Ιησούς Χριστός,Μάρκος 8:36.Μόνο ο Ιησούς σώζει αιώνια!Δες 3w.erotiseisapantiseis.gr\n(1/2) Ο Ιησούς Χριστός είπε ποιοί θα είναι οι αληθινοί μαθητές Του (χριστιανοί) και ποιοι θα κληρονομήσουν την αιώνια ζωή που μας ετοιμάζει [ 1 Και όταν είδε τα πλήθη, ανέβηκε στο όρος και, αφού κάθισε, τον πλησίασαν οι μαθητές του. 2 Και τότε άνοιξε το στόμα του και τους δίδασκε λέγοντας: 3 «Μακάριοι οι φτωχοί στο πνεύμα, γιατί δική τους είναι η βασιλεία των ουρανών. 4 Μακάριοι όσοι πενθούν, γιατί αυτοί θα παρηγορηθούν. 5 Μακάριοι οι πράοι, γιατί αυτοί θα κληρονομήσουν τη γη . 6 Μακάριοι όσοι πεινούν και διψούν τη δικαιοσύνη, γιατί αυτοί θα χορταστούν. 7 Μακάριοι οι ελεήμονες, γιατί αυτοί θα ελεηθούν. 8 Μακάριοι οι καθαροί στην καρδιά, γιατί αυτοί θα δουν το Θεό. 9 Μακάριοι οι ειρηνοποιοί, γιατί αυτοί θα κληθούν γιοι Θεού. 10 Μακάριοι οι καταδιωγμένοι εξαιτίας δικαιοσύνης, γιατί δική τους είναι η βασιλεία των ουρανών. 11 Μακάριοι είστε, όταν σας βρίσουν και σας καταδιώξουν και πούνε κάθε κακό πράγμα εναντίον σας, λέγοντας ψέματα εξαιτίας μου. 12 Χαίρετε και αγαλλιάζετε, γιατί ο μισθός σας είναι πολύς στους ουρανούς. Γιατί έτσι καταδίωξαν τους προφήτες που ήταν πριν από εσάς». 13 «Εσείς είστε το αλάτι της γης. Αν όμως το αλάτι αλλοιωθεί, με τι θα ξαναγίνει αλμυρό; Σε τίποτα δεν αξίζει πια παρά μόνο, αφού πεταχτεί έξω, να καταπατιέται από τους ανθρώπους. 14 Εσείς είστε το φως του κόσμου. Δε δύναται πόλη να κρυφτεί, όταν βρίσκεται πάνω σε όρος....] Ματθαίος 5:1-14\n(2/2)[15 Ούτε ανάβουν λύχνο+τον θέτουν κάτω από το μόδι,αλλά πάνω στο λυχνοστάτη και έτσι λάμπει σε όλους όσοι είναι μέσα στην οικία. 16 Έτσι ας λάμψει το φως σας μπροστά στους ανθρώπους,για να δουν τα καλά σας έργα+να δοξάσουν τον Πατέρα σας που είναι στους ουρανούς». 17 «Μη νομίσετε ότι ήρθα να καταλύσω το νόμο ή τους προφήτες. Δεν ήρθα να καταλύσω, αλλά να συμπληρώσω. 18 Γιατί αλήθεια σας λέω: ωσότου παρέλθει ο ουρανός+η γη, ένα γιώτα ή μια κεραία δε θα παρέλθει από το νόμο, ωσότου όλα γίνουν. 19 Όποιος λοιπόν παραβεί μία από τις πολύ μικρές αυτές εντολές+διδάξει έτσι τους ανθρώπους, πολύ μικρός θα κληθεί στη βασιλεία των ουρανών. Όποιος όμως τις εφαρμόσει+τις διδάξει, αυτός μεγάλος θα κληθεί στη βασιλεία των ουρανών. 20 Γιατί σας λέω ότι αν δεν περισσέψει η δικαιοσύνη σας περισσότερο εκείνης των γραμματέων+των Φαρισαίων, δε θα εισέλθετε στη βασιλεία των ουρανών». 21 «Ακούσατε ότι ειπώθηκε στους αρχαίους: Μη φονεύσεις,+ “όποιος φονεύσει θα είναι ένοχος στο δικαστήριο”. 22 Εγώ όμως σας λέω ότι καθένας που οργίζεται με τον αδελφό του ένοχος θα είναι στο δικαστήριο.+όποιος πει στον αδελφό του: “Ρακά”, ένοχος θα είναι στο συνέδριο. Όποιος όμως πει:“Μωρέ”,ένοχος θα είναι για τη γέεννα της φωτιάς.] Ματθαίος 5:15-22. Αλλού είπε [ 12 «Όλα όσα θέλετε, λοιπόν, να κάνουν σ’ εσάς οι άνθρωποι, έτσι κι εσείς να κάνετε σ’ αυτούς· γιατί αυτός είναι ο νόμος+οι προφήτες».] Ματθαίος 7:12.Για αυτό η διδασκαλία του Ιησού είναι αξεπέραστη.Γιατί ότι δίδαξε το εφάρμοσε πρώτα ο ίδιος.\nΘα ήθελα να πω ότι η κομμουνιστική θεωρία είναι μια ουτοπία. Ο κομμουνισμός ονειρεύεται μια απραγματοποιητη κοινωνία γιατί βασίζεται στον άνθρωπο.+η ιστορία έχει αποδείξει ότι ο άνθρωπος δεν μπορεί να φέρει δικαιοσύνη αν δεν έχει ο ίδιος μέσα στην καρδιά του την αγάπη,την αλήθεια+την δικαιοσύνη του Ιησού Χριστού+της Αγίας Γραφής.(Προσοχή δεν μιλάω για θρησκεία ούτε για παπάδες που εκμεταλλεύονται την θρησκεία+το όνομα του Ιησού Χριστού αλλά για τον Λόγο του Θεού,τον ανεστημένο Ιησού Χριστό που αλλάζει ζωές). Όπου επικράτησε ο κομμουνισμός έκανε μεγαλύτερα εγκλήματα από όσα έχουν κάνει όλες οι άλλες κυβερνήσεις σε όλο τον κόσμο. Δυστυχώς πολλοί άνθρωποι,ιδιαίτερα νέοι πίστεψαν στα χρόνια που πέρασαν στην ουτοπία της κομμουνιστικής θεωρίας. Πολλοί πολέμησαν+σκότωσαν για να επιβληθεί+στην Ελλάδα αυτό το άδικο+αδελφοκτόνο πολιτικό σύστημα.Ευτυχώς για όλους τους υπόλοιπους δεν το κατάφεραν. Γιατί πολλοί από εμάς δεν θα ζούσαμε αν υπήρχε ποτέ κομμουνισμός στην Ελλάδα. Εκατομμύρια θα ήταν οι νεκροί και οι εκτοπισμένοι επειδή δεν θα "άρεσαν" στον τοπικό αντιπρόσωπο του κόμματος.Ακόμα+χιλιάδες από αυτούς που πολέμησαν για να φέρουν τον κομμουνισμό θα χάνανε την ζωή τους στις εσωτερικές εκκαθαρίσεις του κόμματος. Δυστυχώς η κακία του ανθρώπου ντύνεται με την πολιτική ή την θρησκεία για να εξολοθρεύσει τον συνάνθρωπο του.Μόνο ο Ιησούς Χριστός μπορεί να αλλάξει την καρδιά του ανθρώπου.Να τον κάνει άνθρωπο αγάπης, ακεραιότητας, ελέους+δικαιοσύνης.Άραγε εσύ θα τον καλέσεις στην ζωή σου;\nΑναπολούμε τα χρόνια που στην Γερμανία υπήρχε δουλειά για όλους απο ανεργία που ήταν πάνω 35% . Που από το λαο που έψαχνε στα σκουπίδια για να φάει απόκτησε το δικό του αυτοκίνητο σε καθε οικογένεια . Οπου πέθαναν στο δρόμο χωρίς νοσοκομειακή περίθαλψη και απόκτησαν την απόλυτη κοινωνική ασφάλεια. Από ένα εξευτελισμενο λαό που προσπαθούσαν οι Μπολσεβίκοι να τον κάνουν να σιχαίνεται την ιστορία του Έθνος του να σηκώνει περήφανα το κεφάλι του στην σημαία. Όπου το όνειρο ήταν να φτιαχτεί μια νεα Γερμανία που θα έμενε στην Ιστορία όπως η Ακρόπολη των Αθηνών . The future belongs to us.\nΜετά την επανένωση σχεδόν το 1/4 του πληθυσμού της πρώην ΓΛΔ - πάνω από 3,5 εκατ. άνθρωποι - μετακόμισε στη Δυτική Γερμανία. Μόνο το έτος 1989 - 90 εγκατέλειψαν την Ανατολική Γερμανία περίπου 800.000 άνθρωποι, η συντριπτική πλειοψηφία των οποίων αναγκάστηκε να μεταναστεύσει, επειδή έκλεισαν επιχειρήσεις και η ανεργία αυξήθηκε δραστικά», αναφέρεται. Υπολογίζεται ότι χάθηκαν τουλάχιστον 4 εκατ. θέσεις εργασίας έως το 1992. Η τάση αυτή συνεχίζεται και τα επόμενα χρόνια, με εκατοντάδες χιλιάδες μετεγκαταστάσεις προς τη Δύση κάθε χρόνο. Τα πρώτα χρόνια του 2000 περίπου 500.000 εργαζόμενοι εξακολουθούν να μεταναστεύουν, αναζητώντας δουλειά σε κάποια δυτική πόλη. .... https://gkagkarin.blogspot.com/2019/11/blog-post_24.html


Σφιχτοδεμένη οικογένεια και ανωριμότητα - Κυριακή Περδικέα\nSelf-improvement Γονείς και παιδιά ανωριμότητα • Έλληνες • εξάρτηση • οικογένεια • παιδιά 26 Μαρτίου, 2018 από Κυριακή Περδικέα\nΣφιχτοδεμένη οικογένεια και ανωριμότητα\nΗ αλήθεια είναι ότι πέρα από τα προβλήματα που είναι κοινά σε παγκόσμια κλίμακα, στην Ελλάδα έχουμε να αντιμετωπίσουμε κι ένα σημαντικό τοπικό ζήτημα: την ανωριμότητα! Δυστυχώς ακόμη και σε συνέδρια, γίνεται συχνά ειδική μνεία σε σχέση με το ότι ο μέσος Έλληνας αργεί να ωριμάσει. Η κρίση μάλιστα που περνάμε, ενισχύεται πάρα πολύ απ’ τον παραπάνω παράγοντα.\nΤα αίτια αυτής της ανωριμότητας θα τα βρούμε στη δομή της ελληνικής οικογένειας. Ανεξάρτητα από το πώς και πότε ξεκίνησε να υφίσταται αυτό πρόβλημα (γιατί δεν ήταν ανέκαθεν έτσι), στην παρούσα φάση θα πρέπει να το διαπραγματευτούμε.\nΚάθε οικογένεια στήνεται αρχικά γύρω από τους δύο γεννήτορες. Οι άνθρωποι έχουν την ανάγκη να ανήκουν πλήρως σε μια ομάδα και μέσα στα όριά της να εξασφαλίζουν στενές, αυθεντικές σχέσεις. Ο κάθε σύντροφος λοιπόν μέσα από τη στενή ψυχο-σεξουαλική σχέση που αναπτύσσει με τον άλλον, προσδοκά να καλύψει τις ανάγκες του για στοργή, μοίρασμα και αληθινή ένωση.\nΌμως καθώς μεγαλώναμε, πολλούς από εμάς δεν μας προετοίμασαν επαρκώς ώστε να είμαστε ικανοί να δομήσουμε μια τέτοια αυθεντική σχέση. Έτσι ο πατέρας και η μητέρα συχνά δεν μπορούν να βρουν αναμεταξύ τους αυτό που αναζητούν. Σε αυτές τις περιπτώσεις τα παιδιά «πληρώνουν τα σπασμένα»…\nΟ γονιός μετατρέπει (ασυνείδητα) τον μπλοκαρισμένο ερωτισμό του προς το σύντροφο, σε υπερβολική στοργή προς το παιδί. Οδηγεί έτσι τον απόγονό του να δεθεί κυριολεκτικά μαζί του. Γονιός και τέκνο, σχηματίζουν έναν αδιάρρηκτο προσωπικό δεσμό. Είναι σα να ορκίστηκαν σιωπηλά να σχηματίσουν οι δυο τους μια ομάδα που δεν χωρά κανέναν άλλο! Ακόμη κι ο άλλος γονιός μένει απέξω.\nΑυτό βέβαια στην ουσία τον βολεύει. Γιατί πατέρας και μητέρα έχουν ταιριάξει μεταξύ τους στα νευρωτικά τους χαρακτηριστικά. Ο καθένας δηλαδή έχει βρει στον άλλον, το άρρωστο (πλην όμως γνώριμο!) κομμάτι του από την παλιά δική του οικογένεια. Όταν λοιπόν ο ένας παίρνει το συμβιωτικό με το παιδί ρόλο, ο άλλος αναλαμβάνει το ρόλο του «συναισθηματικού ζητιάνου». Με αυτό τον τρόπο στήνεται μια δυναμική (νοσηρή) ισορροπία και η οικογένεια δένει σφικτά.\nΣτατιστικά είναι συχνότερα η μητέρα αυτή που δημιουργεί τη συμμαχία με το παιδί. Ο πατέρας δεν είναι σε θέση να καλύψει τις συναισθηματικές της ανάγκες ως σύζυγος και αυτή τις καλύπτει μέσα από το παιδί της. Με αυτό τον τρόπο τα παιδιά μένουν σε μια σχέση εξάρτησης και πιθανόν δεν θα μπορέσουν ποτέ να ξεδιπλώσουν τα φτερά τους. Η μητέρα πάλι, ανακουφίζεται μέσα στην παντοδύναμη κυριαρχία της. Έχοντας τον απόγονο ως λάφυρο, αισθάνεται ότι έχει κατατροπώσει το αρσενικό, που έτσι κι αλλιώς την έχει απορρίψει.\nΟ μεγάλος χαμένος από αυτά τα «παιγνίδια» είναι βεβαίως το παιδί. Το βρέφος, εάν του επιτρέπαμε να αναπτυχθεί φυσιολογικά, θα έπρεπε να ολοκληρώσει σταδιακά μέσα στα τέσσερα πρώτα χρόνια της ζωής του τη διαδικασία της εξατομίκευσης. Αυτό σημαίνει να περάσει «αναίμακτα» και με φυσικό τρόπο τη φάση του αποχωρισμού από τη μητέρα και να αρχίσει να σχηματοποιεί τα δικά του ιδιαίτερα χαρακτηριστικά.\nΟ πατέρας δεν είναι βέβαια άμοιρος ευθυνών σε όλη αυτή τη διαδικασία. Δέχεται αδιαμαρτύρητα την όλη κατάσταση και αντί να επέμβει διαχωρίζει συνήθως τη θέση του. Αποτραβιέται στην άκρη και αφήνει τη γυναίκα να λάβει τις δύσκολες αποφάσεις.\nΗ κατάσταση του είναι άλλωστε γνώριμη, αφού σε μια ίδιας δομής οικογένεια μεγάλωσε κι ο ίδιος. Ούτε αυτός έχει ενηλικιωθεί.\nΗ βρεφική πλευρά της προσωπικότητας και των δύο συζύγων ζητά επιτακτική ικανοποίηση. Δεν υπάρχει μια ώριμη σχέση ικανή για βάθος συναισθημάτων και αληθινή κατανόηση. Στο γάμο πλέον, δεν διαπραγματεύονται δύο ενήλικες. Είναι δύο μικρά παιδιά που ζουν μαζί και διεκδικούν το ένα από το άλλο υποχρεωτική ευχαρίστηση. Το αποτέλεσμα είναι οι οικονομικές διαφορές, οι τσακωμοί και η απιστία (το 92% των αντρών απατά. Και στις γυναίκες τα ποσοστά έχουν αυξηθεί, μιλάμε σήμερα για 70%).\nΓια να το θέσουμε με ψυχαναλυτικούς όρους, πρέπει να αντικατασταθεί η αρχής της ηδονής (ευχαρίστησης) από την αρχή της πραγματικότητας. Δυστυχώς, ωριμότητα και προσκόλληση δεν ταιριάζουν.\nΤι γίνεται όμως στ’ αλήθεια? Οι γονείς περνούν στα παιδιά τους τα περίφημα «διπλά μηνύματα». Τους δίνουν δηλαδή ταυτόχρονα δύο αντικρουόμενες οδηγίες! Μπορεί για παράδειγμα να παροτρύνουν από τη μια το παιδί να παντρευτεί και να τεκνοποιήσει και από την άλλη να σαμποτάρουν με κάθε μέσο όλες τις ερωτικές επιλογές του παιδιού.\nΘυμηθείτε τις ελληνικές ταινίες και την «αθάνατη» Ελληνίδα μάνα: «Εγώ πότε θα κρατήσω στα χέρια μου εγγονάκι?» και ταυτόχρονα «Δεν μπορώ να καταλάβω που πας και τις βρίσκεις όλες… η μια χειρότερη απ’ την άλλη!». Αυτό που στην ουσία επιθυμεί ν μητέρα είναι παράλογο και ανεδαφικό: θέλει ο γιός της να θέτει όρια σε όλους τους άλλους αλλά να παραμένει εξαρτημένος από την ίδια. Δε χρειάζεται σοφία για να αντιληφθούμε το ασύμβατο του πράγματος. Ένας άνθρωπος εκπαιδεύεται να είναι ή εξαρτημένος ή ανεξάρτητος. Δεν γίνεται να είναι υποταγμένος στη μαμά του, αλλά όχι στη γυναίκα με την οποία θα ζήσει μαζί.\nΌταν λοιπόν ακούμε κάποιον να ξεστομίζει περήφανα τη φράση: «Είμαστε μια πολύ δεμένη οικογένεια», θα μπορούσαμε να διακρίνουμε κι ένα δεύτερο μήνυμα πίσω από αυτή. Ίσως μια διευκρίνιση του τύπου: «Κανένας μας από αυτή την οικογένεια δεν είναι έτοιμος (ώριμος) να αποχωριστεί κανέναν».\nΗ διευκρίνιση αυτή υποκρύπτει ταυτόχρονα και την απειλή ότι αν κάποιος τολμήσει να απομακρυνθεί από την οικογένεια, τότε θα στερηθεί την αγάπη και τη στοργή των υπολοίπων. Άρα κανείς δεν έχει στην ουσία την *άδεια* να οδεύσει προς την εξατομίκευση. Το οικογενειακό «δέσιμο» γίνεται αυτοσκοπός. Με ένα σχεδόν ιδεοψυχαναγκαστικό τρόπο, το «Εγώ» της οικογένειας αφιερώνεται στη διαιώνιση αυτής της σχέσης εξάρτησης. Δυστυχώς ένας σημαντικός αριθμός από αυτά τα άτομα έχει ή αποκτά τα στοιχεία της προσωπικότητας ενός καταθλιπτικά οργανωμένου ανθρώπου.\nΣκεφτείτε τώρα μέχρι πια ηλικία μένουν οι νεοέλληνες και οι νεοελληνίδες κάτω από την πατρική στέγη. Βλέπουμε νέους ανθρώπους στην ηλικία των είκοσι πέντε, τριάντα ή κι τριάντα πέντε ετών να είναι προσκολλημένοι στη γονική εστία. Στην Ευρώπη το έχουν παρατηρήσει αυτό και μας ειρωνεύονται συνεχώς. Υπάρχουν μάλιστα ευρωπαϊκές χώρες, στις οποίες εάν στα τριάντα σου μένεις με τη μαμά σου, αυτό θεωρείται αυτόματα ψυχοπαθολογία.\nΣτην Ελλάδα βέβαια το φαινόμενο αυτό είναι κοινωνικά αποδεκτό. Οι νέοι από τη μεριά τους υποστηρίζουν ότι είναι πρακτικοί οικονομικοί λόγοι αυτοί που τους εμποδίζουν να μετακομίσουν. Η αλήθεια βέβαια είναι ότι δεν μπορούν να αναλάβουν τις ευθύνες ενός ενήλικα. Οι γονείς πάλι αισθάνονται ασφάλεια που έχουν κοντά τους και υπό τον έλεγχό τους τα παιδιά τους. Δεν διακινδυνεύουν κανέναν αποχωρισμό και δεν συνταξιοδοτούνται από τον αρχικό τους ρόλο. Έτσι διατηρούν αυτή την κατάσταση όσο περισσότερο μπορούν.\nΤι γίνεται τώρα όταν έρθει η ώρα για το παιδί να δημιουργήσει τη δική του οικογένεια? Γιατί έρχεται κάποια στιγμή (σε μια φάση έντονης αμφιθυμίας συνήθως) για όλους αυτούς τους ανώριμους άντρες και γυναίκες, που αποφασίζουν να παντρευτούν.\nΟ γάμος αυτός βέβαια δεν έχει τις προϋποθέσεις για να στεριώσει σωστά. Οι δύο σύζυγοι χαμένοι στα δικά τους προβλήματα είναι ανίκανοι να εδραιώσουν μια αληθινή και βαθιά συντροφική σχέση. Σύντομα αρχίζουν τα προβλήματα.\nΗ μόνη διέξοδος που βρίσκουν τα ζευγάρια είναι η απόκτηση τέκνων. Τα παιδιά σαν από μηχανής θεοί, έρχονται να δώσουν (παροδικά) τη λύση στη λιμνασμένη και άχαρη σχέση των γονιών τους. Συμβολικά, η γέννησή τους μειώνει το άγχος του θανάτου των γονιών. Ο νέος πατέρας και η νέα μητέρα έχουν τώρα κάτι για να απασχολούνται (και μάλιστα full time) αντί να πρέπει να διαπραγματευτούν την προβληματική τους σχέση. Φυσικά τα προβλήματα δεν έχουν λυθεί, αλλά έχουν μετατεθεί στο μακρινό μέλλον.\nΠολλοί δεν μπορούν καν να ξεχωρίσουν σε ποια οικογένεια πραγματικά ανήκουν. Συχνά ο/η σύντροφος φαντάζει σαν αντίπαλος (είναι ο «ξένος») και δεν υπάρχει εμπιστοσύνη παρά μόνον για την παλιά καλή οικογένεια. Το δεμένο με την παλαιά οικογένεια μέλος αποδίδει τους «δαίμονες» στη νέα του οικογένεια. Σαν τον κακοποιημένο που, μόλις βρει ευκαιρία, θα κακοποίηση και καραδοκεί να εφαρμόσει τη γνώριμη σε εκείνον συμπεριφορά.\nΟι παππούδες και οι γιαγιάδες αγιοποιούνται. Επειδή αποπλανητικά τόσα χρόνια έχτιζαν εξαρτητική σχέση με το παιδί τους, αυτό νιώθει ότι με τον γάμο του τους πρόδωσε. Αιτία της «προδοσίας» βαφτίζεται ο/ή σύζυγος. Έτσι προκύπτουν οι γνωστές εχθρικές διαθέσεις έναντι εκείνου που τους «έκλεψε» από τη μητρική/πατρική αγκαλιά (θυμηθείτε τη σχέση νύφης – πεθεράς).\nΜε τη σειρά τους λοιπόν οι νέοι γονείς θα αναπαράγουν το γνώριμο σε αυτούς πρότυπο. Θα φροντίσουν τα παιδιά τους να μην απελευθερωθούν ποτέ συναισθηματικά από αυτούς. Η νέα γενιά θα φοβάται με τη σειρά της οποιαδήποτε αποστασιοποίηση από τη γονική εστία. Τα «δεμένα πρωταρχικά τρίγωνα» θα συνεχίσουν να υπάρχουν και τα παιδιά θα εκδηλώνουν θυμό για το δήθεν βίαιο απογαλακτισμό τους. Θα προτιμούσαν να παραμείνουν αιωνίως προσκολλημένα στους γονείς τους.


ΜΠΟΡΕΙ ΝΑ ΥΠΑΡΞΕΙ ΣΥΝΕΡΓΑΣΙΑ ΕΚΚΛΗΣΙΑΣ ΚΑΙ ΑΡΙΣΤΕΡΑΣ; - ΕΚΚΛΗΣΙΑ ONLINE\nΑρχική » ΝΕΑ » ΜΠΟΡΕΙ ΝΑ ΥΠΑΡΞΕΙ ΣΥΝΕΡΓΑΣΙΑ ΕΚΚΛΗΣΙΑΣ ΚΑΙ ΑΡΙΣΤΕΡΑΣ;\nΗ ελληνορθοδοξία, ως σκέψη και τρόπος ζωής, αποδείχτηκε ως το υπέρτερο και μοναδικό πολιτισμικό γεγονός στην ανθρώπινη ιστορία, το οποίο, μόνο αυτό, υπήρξε πραγματικά επωφελές για την ανθρωπότητα και τον πολιτισμό της. Η αρμονική σύνδεση της ελληνικής σκέψης και του ελληνικού τρόπου ζωής, από τους μεγάλους Πατέρες της Εκκλησίας, τον 4ο μ. Χ. αιώνα (όχι χωρίς εκατέρωθεν συγκρούσεις), με την αποκαλυμμένη χριστιανική πίστη, αποτέλεσαν την σπουδαιότερη πνευματική και πολιτισμική σύνδεση της ιστορίας. Τα δύο αυτά πνευματικά μεγέθη έγιναν πλέον ένα «σώμα», πάνω στο οποίο δομήθηκε ο παγκόσμιος πολιτισμός. Η ιστορία απόδειξε περίτρανα την αναγκαιότητα της σύζευξης Ελληνισμού και Χριστιανισμού, την οποία διείδαν οι Έλληνες Πατέρες και απέρριψαν οι αποδυναμωμένοι και αμετανόητοι οπαδοί του θνήσκοντος παγανισμού.\nΤους μεν πρώτους δικαίωσε η ιστορία, τους δε δευτέρους τους απέρριψε. Τρανό παράδειγμα η τραγική περίπτωση του ανεδαφικού και θρησκομανούς αυτοκράτορα Ιουλιανού του Παραβάτου (361-363), του οποίου η απέλπιδα προσπάθεια «αναστάσεως» του νεκρού παγανισμού κατέληξε σε οικτρή αποτυχία. Αντίθετα η ιστορική αλήθεια δικαίωσε τους συμφοιτητές του Καππαδόκες Πατέρες, Μ. Βασίλειο και Γρηγόριο Θεολόγο, οι οποίοι, μαζί με όλους τους θεοφώτιστους Πατέρες της Εκκλησίας, πραγματοποίησαν αυτή τη μεγάλη πνευματική συνάντηση και εγκαινίασαν τη νέα πνευματική και πολιτιστική πορεία του κόσμου.\nΙούλ 20, 2020 Γραφείο Αιρέσεων Ι.Μ.Πειραιώς\n8 μήνες πριν Γράφει το ΕΚΚΛΗΣΙΑ ONLINE, ΝΕΑΑΡΙΣΤΕΡΑ, ΕΚΚΛΗΣΙΑ\nΚΥΡΙΑΚΗ ΤΩΝ ΑΓΙΩΝ ΠΑΤΕΡΩΝ ΣΤΗΝ Ι. ΜΗΤΡΟΠΟΛΗ ΚΟΡΙΝΘΟΥΠανήγυρις ιερού Ναού Προφήτου Ηλιού Ριζοβουνίου


Η εμπειρία ενός Γερμανού πυροσβέστη στην Ελλάδα - Αρκαδικά Νέα\nΤις εμπειρίες του κατά τις επιχειρήσεις κατάσβεσης πυρκαγιών στην Ελλάδα περιέγραψε ο επικεφαλής των ειδικών δυνάμεων πυρόσβεσης Μίχαελ Μπρίκμαν από τη Φρανκφούρτη\nΤις εμπειρίες του κατά τις επιχειρήσεις κατάσβεσης πυρκαγιών στην Ελλάδα περιέγραψε ο επικεφαλής των ειδικών δυνάμεων πυρόσβεσης Μίχαελ Μπρίκμαν από τη Φρανκφούρτη. Σε συνέντευξή του στη γερμανική εφημερίδα Frankfurter Allgemeine Zeitung, αναφέρθηκε στις επιχειρήσεις στην Πελοπόννησο, όπου βρέθηκε για τέσσερις ημέρες.\nΣύμφωνα με τη Deutsche Welle, για τον κ. Μπρίκμαν, οι δυσκολότερες στιγμές στην υπηρεσία του ήταν κατά τη διάρκεια της φετινής του αποστολής στην Ελλάδα. Όπως ανέφερε, οι μεγάλες φωτιές είχαν σβήσει και το βασικό μέλημα ήταν να αποφευχθούν οι αναζωπυρώσεις.\n«Για εμάς, το σημαντικότερο ήταν να στηρίξουμε τους πολίτες, οι οποίοι είχαν τον φόβο ότι θα ξεσπάσουν νέες πυρκαγιές. Και φυσικά τους Έλληνες συναδέλφους μας. Η ελληνική πυροσβεστική ήταν εξουθενωμένη. Τον συντονισμό είχε αναλάβει εξολοκλήρου η Πυροσβεστική Αθήνας. Η δράση τους ήταν άκρως επαγγελματική, η συνεργασία μας ήταν εξαιρετική» ανέφερε.\nΟ Γερμανός πυροσβέστης στάθηκε και στις διαφορές τις οποίες παρουσιάζει μία αποστολή πυρόσβεσης στην Ελλάδα, σε σύγκριση με τη Γερμανία. Όπως είπε, «πρέπει να πίνει κανείς πολύ νερό, αλλιώς κινδυνεύει να πέσει η πίεση». Επίσης, ένα επιπλέον ζήτημα σύμφωνα με τον Γερμανό πυροσβέστη, είναι ότι οι φυσικοί πόροι είναι λιγότεροι. «Στην Ελλάδα η παροχή νερού λειτουργεί διαφορετικά, πρέπει να ξοδεύει κανείς πολύ λιγότερο νερό κατά την πυρόσβεση. Δεν είναι διαθέσιμο όπως ξέρουμε στη Γερμανία. Για το λόγο αυτό η προσέγγιση γίνεται εντελώς διαφορετικά» εξήγησε.\nΣε ό,τι αφορά την κλιματική αλλαγή και τις φυσικές καταστροφές των τελευταίων μηνών, ο πυροσβέστης δήλωσε βέβαιος πως τέτοιου είδους φαινόμενα θα επαναληφθούν.\nΠροηγούμενο άρθροΗ χειρότερη μέρα της πανδημίας – Στο «κόκκινο» περιφέρεια και νησιά\nΕπόμενο άρθροΠαναρκαδικός | Περαστικά στον Αντιπρόεδρο Στέλιο Λουμπαρδιά


Κώστας Θ. Τριαντακωνσταντής: Το βροντερό «ΟΧΙ» των Ελλήνων\nΠΟΤΕ ΠΙΑ ΠΟΛΕΜΟΣ\nΕΙΡΗΝΙΚΗ ΣΥΝΥΠΑΡΞΗ ΛΑΩΝ ΚΑΙ ΚΡΑΤΩΝ\nΓράφει ο : Κώστας Θ. Τριαντακωνσταντής\nΓιορτάζουμε σήμερα την επέτειο του μεγάλου ΟΧΙ. Το ΟΧΙ του λαού μας στις δυνάμεις του σκοταδισμού και της αντίδρασης, στο φασισμό πρώτα και το ναζισμό ύστερα, αποτελεί πολύτιμη κληρονομιά για μας και ένα σημαντικό κρίκο στην αλυσίδα των μεγάλων στιγμών του έθνους.\nΠρέπει να είναι όμως μια γιορτή περισυλλογής και στοχασμού με διδάγματα για το σήμερα και το αύριο. Αυτό αποτελεί άλλωστε τη δικαίωση των αγώνων του παρελθόντος.\nΝα θυμηθούμε όμως τι προηγήθηκε του δευτέρου παγκοσμίου πολέμου. Μόλις πριν λίγα χρόνια η Ευρώπη είχε βγει από το πρώτο μεγάλο μακελειό του περασμένου αιώνα. Ο πρώτος παγκόσμιος πόλεμος τελείωσε μέσα σε σωρούς από ερείπια και ποτάμια από ανθρώπινο αίμα, αλλά και μέσα σε όρκους , ελπίδες και ευχές να μην ξαναγίνει το κακό .\nΠότε πια πόλεμος στα στόματα των χαρακωμένων γονιών, των πικραμένων γηρατειών και της αποδεκατισμένης νιότης. Πότε πια πόλεμος στα στόματα των ανθρώπων του πνευματικού και σωματικού μόχθου σε όλο τον κόσμο.\nΌμως η ειρήνη δεν ήρθε για να μείνει. Τη χρησιμοποίησαν για να ξαναζωντανέψουν το θεριό, να το κάνουν πιο αρπαχτικό και αχόρταγο.......\nΟικονομική κρίση, τάσεις ρεβανσισμού κατάλληλα καλλιεργημένες και μικρόψυχοι πολιτικοί υπολογισμοί, οδήγησαν στην εξουσία σε ορισμένα ευρωπαϊκά κράτη φασιστικά καθεστώτα σε όλες τις παραλλαγές κάτι που το δοκίμασε και η πατρίδα μας με την επιβολή της δικτατορίας του Μεταξά στα 1936. Και η ώρα της κρίσης έφτασε. Την 1η Σεπτεμβρίου του 1939 με την εισβολή των χιτλερικών στρατευμάτων στη Πολωνία η Ευρώπη ξαναμπήκε στο ματωμένο κύκλο του πολέμου. Ο τρόμος τη διαπέρασε από την μία άκρη ως την άλλη. Η αντίδραση των αντιφασιστικών δυνάμεων, καθυστερημένη και ασυντόνιστη δεν στάθηκε ικανή να ανακόψει το χείμαρρο της βίας και του σκοταδισμού. Σύντομα ο πόλεμος χτύπησε και τη δική μας πόρτα.\nΗ κατάληψη της Αλβανίας από το Μουσολίνι το 1939 αποκαλύπτει τα ιταλικά σχέδια στην Ανατολική Μεσόγειο και τα Βαλκάνια. Από τότε αρχίζει μια σειρά εκφοβισμών της Ιταλίας προς την Ελλάδα με τον τορπιλισμό του Ελληνικού αντιτορπιλικού Έλλη (ανήμερα της Γιορτής της Μεγαλόχαρης ) στο λιμάνι της Τήνου. Οι εκφοβισμοί όμως της Ιταλίας δεν έχουν το αποτέλεσμα που είχε προεξοφλήσει ο Μουσολίνι.\nΤο τελεσίγραφο της 28ης Οκτωβρίου 1940, με το οποίο η Ιταλία ζητά την ελεύθερη διέλευση των στρατευμάτων της από το Ελληνικό έδαφος απορρίπτεται από τον τότε Πρωθυπουργό Μεταξά ο οποίος αυτή τη συγκεκριμένη στιγμή γινόταν ο εκφραστής της κοινής θέλησης του Ελληνικού Λαού (ίσως παρά τη βαθύτερη θέληση του).\nΑλλά εάν μια τέτοια ενέργεια για την Ελληνική κυβέρνηση, εξηγείται από την πολιτική συγκυρία στην Ανατολική Μεσόγειο όπου η Μεγάλη Βρετανία ήταν ακόμα ισχυρή, ιδιαίτερα λόγω του κυρίαρχου ρόλου που έπαιζε στην Ελλάδα, για τον Ελληνικό Λαό όμως η αντίσταση κατά της επίθεσης της φασιστικής Ιταλίας πήρε ένα χαρακτήρα εθνικό και αντιφασιστικό.\nΣτο μέτωπο του πολέμου με κάθε μεταφορικό μέσο και με οδηγό την πίστη στη νίκη, βρέθηκαν το άνθος της Ελληνικής νιότης και οι βετεράνοι των παλιότερων αγώνων. Δίπλα τους με την αγωνία , την ευχή και την ολόπλευρη συμπαράσταση ολόκληρος ο Ελληνικός λαός.\nΗ καρδιά της Ελλάδας χτυπούσε στο ρυθμό της νίκης στα Αλβανικά βουνά και το θαύμα έγινε. Ο ΦΑΣΙΣΜΟΣ ΔΕΝ ΠΕΡΑΣΕ. Ο ρωμαϊκός θρίαμβος που ονειρεύονταν ο Μουσολίνι γρήγορα μεταβλήθηκε σε εφιαλτική περιπέτεια.\nΌταν άρχισε η επική αντεπίθεση και προέλαση των Ελληνικών στρατευμάτων τα χιονισμένα λαγκάδια αντήχησαν από την αυτοσχέδια πολεμική ιαχή «αέρα». Ξαναζωντανεύοντας το "ίτε παίδες Ελλήνων" των Σαλαμινομάχων, ο Μουσολίνι , αντί για Ρωμαίος Καίσαρας, όπως φαντάζονταν τον εαυτό του, έγινε περίγελος του Ελληνικού και των συμμάχων λαών.\nΟι σιδερόφραχτες μεραρχίες του άρχισαν να υποχωρούν απρόσωπα, άτακτα και να δείχνουν τα πραγματικά πρόσωπα αυτών που τις αποτελούσαν.\nΉταν τα τρομαγμένα παιδιά του ιταλικού λαού, που είτε παρασυρμένα είτε αναγκασμένα τα οδήγησαν, σε ένα πόλεμο άδικο και ανήθικο όπως είναι κάθε κατακτητικός πόλεμος .\nΚάθε σπιθαμή εδάφους κερδήθηκε με ποτάμια από αίμα , με το τάισμα της γης με νεανικά κορμιά, με το σακάτεμα της νιότης, με την ορφάνια αλλά και την περηφάνια πολλών οικογενειών.\nΚάθε κατακτημένη κορφή και μια θυσία στο βωμό της λευτεριάς, κάθε απελευθερωμένη πόλη και ένας ηρωικός σταθμός.\nΠολέμησαν σαν ήρωες. Το αναγνώρισαν άλλωστε και οι σύμμαχοι λέγοντας "μέχρι σήμερα λέγαμε πως οι Έλληνες πολεμούν σαν ήρωες, από τώρα θα λέμε πως οι ήρωες πολεμούν σαν Έλληνες". Στ’ αλήθεια έκαναν τον ηρωισμό πράξη κατεβάζοντας τον από τα σύννεφα του μύθου. Κράτησαν με τα χέρια τους την βαριά ταφόπετρα του φασισμού , δίνοντας έτσι πολύτιμο χρόνο και κουράγιο στους αδούλωτους λαούς και ελπίδες στους κατακτημένους.\nΤο έκαναν αυτό για πέντε ολόκληρους πολύτιμους μήνες μέχρι που λύγισαν κάτω από την συντριπτική πια δύναμη πυρός των Ιταλών φασιστών και των Γερμανών ναζιστών.\nΚαι πάλι όμως έδωσαν το σύνθημα αρχίζοντας την ίδια μέρα της υποδούλωσης την αντεπίθεση με απαράμιλλη αγωνιστική συνέπεια, πράγμα που έμελλε να οδηγήσει σε μια άλλη λαμπρή σελίδα της ιστορίας μας στο έπος της Εθνικής Αντίστασης.\nΓιατί "δεν βολεύονταν με λιγότερο ουρανό" όπως λέει ο ποιητής. Μέσα στη πείνα και στη δυστυχία ο λαός βρήκε τη δύναμη να πολεμήσει τους κατακτητές του, σε κάθε γωνιά της Ελληνικής γης απασχολώντας έτσι σημαντικές εχθρικές δυνάμεις την ώρα που το τέρας του ναζισμού συντριβόταν στη Βόρεια Αφρική και τη Σοβιετική Ένωση.\nΟι ομαδικές εκτελέσεις, το ξεθεμελίωμα ολόκληρων χωριών (Καλάβρυτα, Δίστομο κλπ) , τα κρεματόρια του Νταχάου και του Αουσβιτς δεν μπόρεσαν να λυγίσουν τη λαϊκή ψυχή στον αγώνα της.\nΗ Εθνική Αντίσταση έσωσε την Εθνική περηφάνια και έδωσε στο λαό το όραμα μιας Ελλάδας, ελεύθερης ανεξάρτητης και κοινωνικά δίκαιης.\nΑπό το σημερινό προσκλητήριο τιμής δε μπορεί να λείψει η Ελληνίδα. Η μάνα, η αδελφή, η γυναίκα, η κόρη. Η επιτυχία του αγώνα οφείλει πολλά στην πολύτιμη βοήθεια των γυναικών του απλού λαού που πολέμησαν με το δικό τους τρόπο. Πολέμησαν με τα χέρια τους πλέκοντας μερόνυχτα ρούχα που ήταν χρήσιμα όσο και τα βόλια, με τις πλάτες τους κουβαλώντας μέσα σε γκρεμούς , χιόνια και καταιγίδες πυρομαχικά και τρόφιμα στη πρώτη γραμμή. ’Έδωσαν στα πρόχειρα ιατρεία τη μάχη της ζωής. Πλήρωσαν και το δικό τους φόρο του αίματος.\nΞαναζωντάνεψαν μνήμες κι έδειξαν όπως και τόσες άλλες φορές ότι στον αγώνα για τα ιδανικά ιστορικές δεν υπάρχουν διακρίσεις , όπως δεν πρέπει να υπάρχουν και στα αγαθά της ειρήνης.\nΌλοι, εκτός από τους λίγους προδότες που δυστυχώς πάντα υπάρχουν, πήραν μέρος στον αγώνα με τον τρόπο τους. Το ΟΧΙ ήταν το αποφασιστικό ξέσπασμα όλων, γιατί όλων τη θέληση έκφραζε. Τη θέληση να παλέψουν για να συντρίψουν τις δυνάμεις του σκοταδισμού και της βίας που αντιπροσωπεύουν ο φασισμός και ο ναζισμός Πάνω σ’ αυτή την ομοψυχία στήριξε ο λαός τον αγώνα του και τις ελπίδες του για το μέλλον.\nΑυτός ο λαός ο ανυπότακτος, ο απλός και μέγας, ο γεμάτος αντιφάσεις που δεν δέχεται τυράννους, έδειξε το 40 στις χιονισμένες κορφές της Πίνδου ξανά τη μεγαλοσύνη του.\nΤα γεγονότα που ακολούθησαν με την απελευθέρωση από το ξένο καταχτητή δεν μπορούνε σε καμία περίπτωση να μειώσουν το μεγαλείο του αγώνα επηρέασαν δυστυχώς αρνητικά τις εξελίξεις στη πατρίδα μας. Την ώρα που τα άλλα κράτη προσπαθούσαν να ανασυνταχθούν οικονομικά και κοινωνικά εμείς περάσαμε στον εμφύλιο σπαραγμό. Ας ευχηθούμε να ήταν η τελευταία δοκιμασία που γνώρισε ο τόπος.\nΖούμε σε μια εποχή που ο ηρωισμός και η αυτοθυσία λιγοστεύουν και ο άνθρωπος δέχεται τα ευδαιμονιστά μηνύματα και πρότυπα οδηγούμενος στην αλλοτρίωση. Παραμονεύουν χίλιοι κίνδυνοι εναντίον της ατομικής, προσωπικής, πνευματικής και της εθνικής ελευθερίας σ’ όποιον δεν είναι ικανός να προασπίσει τα δικαιώματα και την ατομική και την ατομική και εθνική του ύπαρξη.\nΒομβαρδιστικά σηκώνονται και χτυπούν ανελέητα και χωρίς να δίνουν λόγο σε κανένα. Ο ανταγωνισμός για τον έλεγχο της ενέργειας, του νερού, των εξοπλισμών οδηγεί στα άκρα τη σύγκρουση των ισχυρών. Η ψαλίδα ανάμεσα στο Βορά και στο Νότο άνοιξε επικίνδυνα υπέρ των ισχυρών. Ο πλούτος συγκεντρώνονται σε λίγους μέσα από το παμφάγο τραπεζικό σύστημα που είναι άρτια στημένο. Οι δημοκρατικοί θεσμοί υπολειτουργούν βαθαίνοντας την αδικία. Ηγέτες δεν υπάρχουν ικανοί να εμπνεύσουν τους λαούς και να ερμηνεύσουν τη νέα πραγματικότητα. Οι περισσότεροι είναι κατασκευασμένοι.\nΟι διεθνείς οργανισμοί εξυπηρετούν αλλότρια συμφέροντα μακράν των λόγων που τους δημιούργησαν . Στη ευρωπαϊκή Ένωση επικρατεί σχεδόν πλήρως η Γερμανία που με την υπερατλαντική δύναμη κατευθύνουν κατά το δοκούν την νέα τάξη πραγμάτων. Σε βάρος της ειρήνης και της ευημερίας των λαών.\nΤο σύστημα χρησιμοποιώντας τους μηχανισμούς που ονομάζει μέσα επικοινωνίας αλλά είναι αποβλάκωσης και παραπληροφόρησης κάνει τέλεια τη δουλειά του. Η οικονομική κρίση περιθωριοποιεί και φτάνει μεγάλες μάζες στην κοινωνική και οικονομική εξαθλίωση. Στη γωνία παραμονεύουν τα ναρκωτικά, το αλκοόλ, οι παραβατικές συμπεριφορές, η βία και η επιθετικότητα. Οι ηθικές αξίες , η αλληλεγγύη, το κράτος πρόνοιας έχουν υποχωρήσει αν όχι εκλείψει. Η νέα γενιά απογοητευμένη μέσα στον βάρβαρο και άδικο κόσμο αναζητά ατομικές λύσεις παραχωρώντας ακόμα και στοιχειώδη ατομικά δικαιώματα. Δικαιώματα που καταχτήθηκαν στο διάβα της ιστορίας με αγώνες και ποτάμια αίματα.\nΜέσα σε αυτή την περιρρέουσα ατμόσφαιρα δυστυχώς βρίσκει σε ευρωπαϊκό και όχι μόνο επίπεδο απήχηση η φασιστική και ναζιστική προπαγάνδα και η πολιτική της έκφραση. Φαινόμενο που παρατηρήθηκε στο χρονικό διάστημα ανάμεσα στους δύο παγκοσμίους πολέμους της καταστροφής.\nΤιμώντας σήμερα το έπος του 40 πρέπει να αναλογιστούμε όλοι το χρέος μας και να αγωνιστούμε για την ειρήνη όπου κινδυνεύει να σώσουμε τη γη και τη ζωή από τον πυρηνικό αφανισμό. Αυτό είναι το μήνυμα των καιρών μας.\nΗ κατάρρευση των οικονομικών συνόρων δεν μπορεί και δεν πρέπει να σημαίνει και την κατάρρευση των εθνικών συνόρων. Οι νέες τεχνολογίες πρέπει να γίνουν εργαλείο ευημερίας των λαών και σε καμία περίπτωση αιτία καταστροφής τους.\nΗ γεωστρατηγική θέση της χώρας πρέπει να γίνει επιτέλους προωθητική δύναμη στην οικονομική, αναπτυξιακή και κοινωνική της εξέλιξης της.\nΟδηγούμενοι από τα ιδανικά εκείνης της περιόδου θα δικαιώσουμε τον αγώνα όλων των επώνυμων και ανώνυμων αγωνιστών που έχυσαν το αίμα τους ή χάλασαν τη νιότη τους για να μην περάσει ο φασισμός και ο ναζισμός.\nΈτσι θα δικαιώσουμε τον ίδιο το λαό μας, που απέδειξε για μια ακόμα φορά πως η λευτεριά, που έχει βαθιές ρίζες σε αυτό το τόπο, δεν χαρίζεται παρά καταχτιέται με αγώνες και θυσίες.\nΟ Γκράτσι επισκέφθηκε τον Ι.Μεταξά στις τρείς περίπου τα ξημερώματα,αν ο Μεταξάς είχε πει ναί ο ιταλικός στρατός, έως ότου να ξυπνήσει ο λαός που κατά την γνώμη σας είπε το ΟΧΙ,θα είχε φθάσει στην Πάτρα.Το ηρωικό ΟΧΙ το είπε ο Ι.Μεταξάς ,ενώ διαβάζοντας το τελεσίγραφο, με την φράση <>-<> λόγω του ότι η συζήτηση διεξήγετο στα Γαλλικά.\nΓι΄αυτό κύριε Τριαντακωσταντή αφήστε την ιστορία ήσυχη και ασχοληθείτε καλύτερα με την πυρηνική απειλή, ίσως τα καταφέρετε καλύτερα.\n29 Οκτωβρίου 2014 - 3:01 π.μ.\nΤΩΡΑ ΚΥΡΙΕ ΤΡΙΑΝΤΑΚΩΣΤΑΝΤΗ ΤΑ ΜΑΘΑΤΕ ΟΛΑ.... ΜΑΣ ΚΑΝΕΤΕ ΝΑ ΞΕΧΑΣΟΥΜΕ ΤΗΝ ΙΣΤΟΡΙΑ ΜΑΣ...Ο Ι ΜΕΤΑΞΑΣ ΕΙΠΕ ΤΟ ΙΣΤΟΡΙΚΟ ΜΕΓΑΛΟ "ΟΧΙ" ΜΗΝ ΑΛΑΞΟΔΡΟΜΕΙΤΕ ΤΗΝ ΙΣΤΟΡΙΑ ΜΑΣ ΕΣΕΙΣ ΟΙ ΠΡΟΟΔΡΕΥΤΙΚΟΙ...\n27 Οκτωβρίου 2015 - 9:34 π.μ.\nΗ παράγραφος του άρθρου που σχολιάζετε είναι ακριβώς έτσι γραμμένη στο σχολικό βιβλίο της ιστορίας και συμφωνώ απόλυτα.Κοιτάξτε την, ξανά παρακαλώ.\n27 Οκτωβρίου 2015 - 2:01 μ.μ.


Αλέξανδρος Κάλντγουελ: The American Dream | Marathon Press\nΑλέξανδρος Κάλντγουελ: The American Dream\nΠώς ο Αλέξανδρος Κάλντγουελ έφτασε από τα κορτ του Βουτζά σε αυτά της Βιρτζίνια\nΑν ποτέ αναρωτηθήκατε πόσο μπορεί να αλλάξει τη ζωή ενός ανθρώπου μια στιγμιαία απόφαση που παίρνουν άλλοι γι’ αυτόν, σε μια ηλικία που ο ίδιος δεν έχει καν την ικανότητα να επεξεργαστεί, θα βρείτε τις απαντήσεις στην ιστορία του Αλέξανδρου Κάλντγουελ. Ενός παιδιού που σε ηλικία 21 ετών έχει ήδη αρκετό φορτίο στην πλάτη, αλλά και την ωριμότητα να διαχειρίζεται προς το συμφέρον του την απόφαση που πήραν πριν 17 χρόνια οι γονείς του.\nΣε μια προσπάθεια να βρουν το άθλημα το οποίο θα έκανε κλικ στον μόλις 4χρονο Αλέξανδρο, ο Σκοτσέζος μπαμπάς και η Ελληνίδα μαμά επέλεξαν λίγο μετά το Μιλένιουμ το… συμβατικό ποδόσφαιρο και το… αντισυμβατικό τένις.\nΜέσα σε μόλις τρία χρόνια, ο γεννημένος και μεγαλωμένος στο Μάτι, Αλέξανδρος, διέπρεπε και στα δύο! Πολύ καλό δεξί χαφ στη Θύελλα Ραφήνας και με εξαιρετικό ρεβέρ στα γήπεδα τένις του Νέου Βουτζά. Τόσο ικανός και στα δύο, που οι προπονητές, διαβλέποντας από νωρίς το ταλέντο, τον προέτρεπαν να ασχοληθεί πιο συστηματικά με κάποιο, κι ας ήταν μόλις 8 ετών. Η μοίρα το έφερε έτσι που ο Αλέξανδρος κλώτσησε την μπάλα και κράτησε τη ρακέτα…\nΑγαθά κόποις κτώνται κι έτσι άρχισε να ρίχνει πολλή δουλειά στην Ακαδημία του ΑΚΑΜ στον Μαραθώνα από την ηλικία των 8 ετών. Με προπονητές τους Δ. Παναγόπουλο, Β. Ρουσόπουλο και γυμναστή τον Ι. Γαϊτάνη έμαθε σε χρόνο ρεκόρ τα μυστικά των κορτ και κάπως έτσι έφτασε στα 10 και στα 12 του να είναι ο τρίτος καλύτερος πιτσιρικάς τενίστας στην Ελλάδα. Ως 12άρης, μάλιστα, είχε χάσει σε τάι μπρέικ ημιτελικού από τον Στέφανο Τσιτσιπά.\nΟ Αλέξανδρος Κάλντγουελ με τους Νίκο Καλλίνικο, Γιώργο Μπερτόλη, Δημήτρη Παναγόπουλο (προπονητής) και Ορέστη Μεγρέμη\nΗ συνέχεια ακόμα καλύτερη, καθώς στα 14 του βρέθηκε μέσα στην 4άδα, ενώ πήρε την πρώτη θέση πανελλαδικά στο μικτό, με συμπαίκτη τον Γιώργο Μπερτόλη. Κάτι καλό συνέβαινε και απόδειξη γι’ αυτό είναι ότι τότε άρχισαν να τον πλησιάζουν και εταιρείες για να τον ντύσουν.\nΟ Αλέξανδρος αποκτούσε φήμη, μα κυρίως εξελισσόταν. Μόνο σύμπτωση δεν ήταν, λοιπόν, ότι στην κορυφαία του σεζόν, στα 16 του, αναδείχθηκε πρωταθλητής Ελλάδος και δεύτερος στο ευρωπαϊκό πρωτάθλημα που διοργανώθηκε στην Κύπρο. Τι έμπνευση είχαν αυτοί οι γονείς δώδεκα χρόνια νωρίτερα…\nΈχοντας πια μπει σε διαδικασία πρωταθλητισμού, ο μόλις 16χρονος Αλέξανδρος αποφάσισε να δοκιμάσει την τύχη του στο ανδρικό για να μαζέψει εμπειρίες. Μόνο που εκτός από εμπειρίες, μάζευε και νίκες. Έφτασε μέχρι τους προημιτελικούς, του ήρθε η πρόταση για συνεργασία από τη Nike και μαζί γεννήθηκε και η ιδέα για κάτι μεγαλύτερο, που ενισχύθηκε όταν σε ηλικία 17 ετών κατέκτησε ξανά την πρωτιά στο Πανελλήνιο, σε επίπεδο εφήβων.\n«Σε θέλω στην ομάδα μου»\nΗ κρίσιμη στιγμή είχε φτάσει. Τένις ή σπουδές; Πολλοί είναι αυτοί που θυσιάζουν το ένα για να αφιερωθούν στο άλλο. Ο Αλέξανδρος δεν ανήκει στους πολλούς σε ό,τι αφορά στη συγκεκριμένη απόφαση. «Γιατί όχι και τα δύο;»…\nΒρήκε την άκρη με τη βοήθεια της καλής του φίλης, Ελεάννας Φούλοπ, και παρέα έκαναν αυτό που άλλοι προσλαμβάνουν μάνατζερ για να τους το κάνουν, πληρώνοντας ταρίφα 3.000 ευρώ. Έφτιαξαν ένα βίντεο με στιγμιότυπα από αγώνες του Αλέξανδρου και ένα βιογραφικό με το τι έχει πετύχει στο τένις και το έστειλαν σε 30 αμερικανικά Πανεπιστήμια.\nΑπό αυτά, τα μισά δεν μπήκαν στον κόπο να απαντήσουν, τα πέντε είχαν γεμάτα προγράμματα και τα 10 απάντησαν θετικά. Με τη διαφορά ότι η οικογένεια δεν είχε τη δυνατότητα να στηρίξει οικονομικά τις σπουδές, οπότε θα έπρεπε να του δοθεί ολική υποτροφία.\nΗ τύχη βοηθά τους ικανούς και ο Αλέξανδρος αποζημιώθηκε για τα τόσα χρόνια προπονήσεων και δουλειάς με μια θέση στο Radford University της Βιρτζίνια. «Σε θέλω και θα σου καλύψω το 100% των σπουδών», ήταν οι μαγικές λέξεις που βγήκαν από το στόμα του μελλοντικού προπονητή του σε ένα αξέχαστο τηλεφώνημα και ο Κάλντγουελ μετρούσε πλέον αντίστροφα. Να τελειώσει το σχολείο και να φύγει…\n2 Ιανουαρίου του 2016. Την ώρα που οι φίλοι του προσπαθούν να συνέλθουν από τις κραιπάλες της Πρωτοχρονιάς, ο Αλέξανδρος μπαίνει στο αεροπλάνο. Προορισμός η Φλόριντα, όπου η ομάδα τένις του Πανεπιστημίου θα κάνει μια μίνι προετοιμασία. Πρώτη φορά στις ΗΠΑ, πρώτη φορά μια τόσο μεγάλη πρόκληση. «Πήγα ψαρωμένος, αλλά αποφασισμένος. Δε θα άφηνα ποτέ τέτοια ευκαιρία να περάσει έτσι από μπροστά μου».\nΗ ομάδα αποτελείται από εννιά τενίστες, όλοι τους στο Radford με υποτροφία, άλλοι με μερική, άλλοι με ολική. Οι έξι μπαίνουν στους αγώνες και ο καθένας παίρνει μια θέση. Αν και μικρότερος, ο Αλέξανδρος παίζει ως νούμερο 1, πράγμα που σημαίνει ότι αντιμετωπίζει τον κορυφαίο παίκτη κάθε πανεπιστημίου. Και τα πηγαίνει περίφημα, όπως και στις σπουδές Business Management που επέλεξε.\n«Ο πρώτος χρόνος ήταν πολύ δύσκολος. Ξύπνημα κάθε μέρα στις 05.30, τρέξιμο, προπόνηση, μάθημα στις 8 το πρωί, μια ώρα ξεκούραση το μεσημέρι και ξανά προπόνηση, οκτώ ώρες συνολικά μέσα στη μέρα. Ένα ντους προλάβαινα να κάνω το απόγευμα και το κοντέρ μηδένιζε. Και κάπου εκεί έπρεπε να βρω κουράγιο και για διάβασμα».\nΒουνό μεν, αλλά ο μικρός τα κατάφερνε. Τις δύο πρώτες χρονιές ήταν μέσα στους κορυφαίους αθλητές-φοιτητές (συνδυασμός) σε μια περιφέρεια που καλύπτει αρκετά μεγάλο γεωγραφικό εύρος και όλα κυλούσαν από το καλό στο καλύτερο. Ή σχεδόν όλα.\nΈνας σοβαρός τραυματισμός (κόψιμο συνδέσμου στον καρπό) του προκαλούσε αφόρητους πόνους και χρειαζόταν άμεσα χειρουργείο. «Δεν μπορώ να αφήσω τον καλύτερό μου παίκτη να λείψει τόσο καιρό. Μπορεί να πονάς, αλλά αυτή είναι η δουλειά σου. Παίζω το κεφάλι μου», τα λόγια του προπονητή και (α)φυσικο επακόλουθο οι ενέσεις κορτιζόνης για να ηρεμήσει από τους πόνους.\nΕυκαιρία ζωής. Και το τένις;\nΗ τρίτη χρονιά ήταν η καλύτερη του Αλέξανδρου. Καθόλου τυχαίο. Ο προπονητής που τον βοήθησε, αλλά και που τον άφησε να αγωνίζεται τραυματίας, είχε πια φύγει από το Πανεπιστήμιο και τον είχε αντικαταστήσει ένας Μεξικανός, πρώην επαγγελματίας. Ο 21 ετών πια Άλεξ μπόρεσε και έκανε την επέμβαση και μαζί και την υπέρβαση. Αναδείχθηκε κορυφαίος παίκτης στην περιφέρειά του και από τους τοπ αθλητές-φοιτητές σε όλες τις ΗΠΑ, επιτυχίες που του έδωσαν διαβατήριο για μια μοναδική ευκαιρία.\n«Ο προπονητής μου δέχθηκε πρόταση από άλλο πανεπιστήμιο και μου ζήτησε να τον ακολουθήσω και να διδάξω ως βοηθός προπονητή. Σε αντάλλαγμα προσφέρθηκε να καλύψει όλα μου τα έξοδα για ένα μεταπτυχιακό στο Sports Management. Ήταν δύσκολο να πω όχι σε μια τέτοια πρόταση»…\n«Ναι αλλά δε θα μείνεις πίσω από πλευράς αγώνων, δε θα χάσεις χρόνο ως αθλητής;», είναι το πιο λογικό που σκέφτεσαι να τον ρωτήσεις, μην περιμένοντας ποτέ ότι θα πάρεις μια τόσο ώριμη απάντηση από έναν 21χρονο που έχει κάθε δικαίωμα (και προσόντα) να ονειρεύεται αγωνιστικές καριέρες…\n«Σίγουρα μένω πίσω. Αλλά σκέφτομαι ότι αν ήταν να έχω πετύχει κάτι πολύ μεγάλο στο τένις, θα το είχα ήδη πετύχει. Αντί αυτού, μου δόθηκε η ευκαιρία μέσα από κάτι στο οποίο ήμουν καλός, να σπουδάσω στο εξωτερικό, αν και δεν είχα την οικονομική δυνατότητα. Και τώρα, να πάρω ένα μεταπτυχιακό από το Troy University της Αλαμπάμα που είναι το τρίτο καλύτερο στις ΗΠΑ στο Sports Management. Είμαι ευγνώμων γι’ αυτά, έφτασα ως εδώ με τη δουλειά και τη ρακέτα μου και δε θα πάω πάσο»…\nΗ συγκλονιστική μαρτυρία του Αλέξανδρου για το Μάτι και η βοήθεια του Τσιτσιπά\nΠροηγούμενο άρθροΤο πάρκινγκ σκαφών η δουλειά, ο ΜΕΣΜΑ η αγάπη\nΕπόμενο άρθροΗ συγκλονιστική μαρτυρία για το Μάτι και η βοήθεια του Τσιτσιπά


ΑΥΤΟΔΙΟΙΚΗΤΙΚΟΣ…ΜΑΡΑΘΩΝΙΟΣ! - Πρωινός Λόγος - Η καθημερινή εφημερίδα της Ηπείρου\nΞεκίνησε και στην Ήπειρο με την εκδήλωση ενδιαφέροντος από υποψηφίους\n- ΑΛ. ΚΑΧΡΙΜΑΝΗΣ: Παρόντες για ν’ αξιολογηθούμε για το έργο μας… Με απάντηση Βλέτσα η συνέχεια στο σήριαλ των «8» της Ν.Δ.\n- Διεργασίες στο Δήμο Ιωαννιτών και οι απόψεις του Μωυσή Ελισάφ - Τα κόμματα βολιδοσκοπούν και αξιολογούν υποψηφιότητες…\n• Μπορεί το διάστημα που μεσολαβεί ως τις εκλογές του Μαΐου του 2019 σε Περιφέρειες και Δήμους να είναι μεγάλο, εννέα ολόκληροι μήνες, όμως η «αυλαία» του προεκλογικού αγώνα στην Ήπειρο άνοιξε ήδη και αυτός προβλέπεται… μαραθώνιος για εκείνους που στήνονται στην εκκίνηση!\nΗ αναμέτρηση θα είναι σκληρή, όπως αποδεικνύουν οι πρώτες «αψιμαχίες», ειδικά όσον αφορά στην Περιφέρεια Ηπείρου, για την οποία χθες ο Αλέκος Καχριμάνης άνοιξε να χαρτιά του ξεκαθαρίζοντας ότι θα είναι ξανά υποψήφιος, κάτι εξάλλου που είχε κάνει γνωστό εδώ και αρκετό καιρό. Παράλληλα, εξαπέλυσε σφοδρή επίθεση προς την πλευρά Ριζόπουλου, κάνοντας λόγο για υπόγειες διαδρομές και πορείες που φτάνουν μέχρι τον… Παναμά (η πλήρης δήλωση του Περιφερειάρχη Ηπείρου στη σελίδα 4)!\nΣτο μεταξύ, με ιδιαίτερα σκληρή γλώσσα απάντησαν ο Σάκης Βλέτσας και τα υπόλοιπα επτά στελέχη της Ν.Δ. στον Γραμματέα Π.Ε. της παράταξης Λευτέρη Αυγενάκη, με αφορμή τη διαγραφή τους από τα τοπικά κομματικά όργανα και την παραπομπή τους στην Επιτροπή Δεοντολογίας.\nΠάντως, τα κόμματα συνεχίζουν να βολιδοσκοπούν και να αξιολογούν υποψήφιους, κάτι που θα κάνει το ΚΙΝΑΛ την ερχόμενη εβδομάδα, ενώ οι ζυμώσεις εντείνονται και στους Δήμους, με αυτόν των Ιωαννίνων να παρουσιάζει το μεγαλύτερο ενδιαφέρον. Εδώ, ενώ ο Θωμάς Μπέγκας ετοιμάζεται για τη ΔΕΘ, ο Μωυσής Ελισάφ σε άρθρο του καταθέτει την άποψή του για τη Δημοκρατία και την Τοπική Αυτοδιοίκηση.\nΤο ότι ο Αλέκος Καχριμάνης θα είναι ξανά υποψήφιος για την Περιφέρεια Ηπείρου είναι γνωστό από καιρό. Χθες πάντως το επανέλαβε με κατηγορηματικό τρόπο, τονίζοντας πως δεν μπορεί να επιτρέψει πισωγύρισμα της περιοχής μας, ούτε να αποτελέσει αυτή «πειραματόζωο στα χέρια γυρολόγων της πολιτικής και προσώπων με σκοτεινή διαδρομή από τα υπόγεια κάποιων γραφείων μέχρι το κράτος του Παναμά». Ο Περιφερειάρχης «φωτογράφισε» έτσι τόσο τον επικοινωνιολόγο Σπύρο Ριζόπουλο που έχει εκδηλώσει ενδιαφέρον για την Περιφέρεια, όσο και τον πρώην δήμαρχο Σάκη Βλέτσα!\nΣε ένα δεύτερο σκέλος της συνέντευξής του, παρουσίασε ένα σύντομο απολογισμό των έργων που έγιναν κατά την παρούσα θητεία της Περιφερειακής Αρχής σ’ όλη την Ήπειρο, τα οποία, όπως τόνισε, οι πολίτες γνωρίζουν. «Θέλω να με στηρίξουν όλοι οι Ηπειρώτες και θέλω μεγαλύτερο ποσοστό από την άλλη φορά», σημείωσε. Ευχαρίστησε τη Ν.Δ. για τη στήριξη στο πρόσωπό του, τόνισε ωστόσο ότι την υποψηφιότητά του στηρίζουν πολίτες απ’ όλους τους πολιτικούς χώρους, καθώς ο ίδιος δεν τους αντιμετώπισε ποτέ με βάση την κομματική τους προέλευση.\nΝέα επιστολή των «οκτώ»!\nΜε μία ακόμη επιστολή απάντησαν οι οκτώ της Ν.Δ. στον Γραμματέα της παράταξης Λευτέρη Αυγενάκη, με αφορμή την παραπομπή τους στην Κεντρική Επιτροπή Δεοντολογίας του Κόμματος, στην οποία μάλιστα χρησιμοποιούν ιδιαίτερα σκληρή γλώσσα.\nΟι «οκτώ» χαρακτηρίζουν απαράδεκτη και ατεκμηρίωτη την κλήση τους από τον κ. Αυγενάκη σε ακρόαση, κατηγορώντας τον ότι δε σέβεται τη θεσμικότητα των διαδικασιών, επαναλαμβάνουν την αποστροφή του Κυριάκου Μητσοτάκη περί του να αποφασίζουν οι τοπικές κοινωνίες μόνες τους για την τύχη τους και προσθέτουν με νόημα: «Ως Νεοδημοκράτες, συνεχιζόμενα και όχι όπως εσείς και πολλοί άλλοι στη ΝΔ με κομματικές παλινδρομήσεις, έχοντες σειρά αγώνων πολλών ετών, εκπλησσόμαστε όταν διαπιστώνουμε άλλα να δηλώνει ο Πρόεδρος και άλλα να κάνει το κόμμα, επιθυμώντας να επιβληθεί στην Περιφέρεια Ηπείρου ‘εκλεκτός’. Συμπεριφέρεστε ως «πολιτικός δουλέμπορος», αφαιρώντας το δημοκρατικό δικαίωμα της επιλογής και δημιουργώντας την αίσθηση ότι τα μέλη και οι ψηφοφόροι της ΝΔ ανήκουν σε ένα σύστημα ‘πολιτικού ραγιαδισμού’».\nΟι «οκτώ» στρέφουν τα βέλη τους και κατά του Αλέκου Καχριμάνη, τονίζοντας πως ο Περιφερειάρχης «τελευταία παρέλαβε την Ήπειρο και τελευταία θα την παραδώσει, πρωταθλήτρια μάλιστα στην ανεργία και στις απευθείας αναθέσεις»!\nΜια γενικότερη κινητικότητα παρατηρείται και εκτός Ν.Δ. όσον αφορά στην Περιφέρεια Ηπείρου. Στο πλαίσιο αυτό, το Περιφερειακό Γραφείο Ηπείρου του ΚΙΝΑΛ θα συνεδριάσει τελικά την ερχόμενη Τρίτη, 11 Σεπτεμβρίου με βασικό θέμα τις περιφερειακές εκλογές και την εκδήλωση ενδιαφέροντος προσώπων που επιθυμούν να ηγηθούν του ψηφοδελτίου που θα στηρίξει.\nΗ εκδήλωση ήταν προγραμματισμένη για τη Δευτέρα, παίρνει όμως μικρή μετάθεση λόγω της παρουσίας της προέδρου του ΚΙΝΑΛ Φώφης Γεννηματά στην Θεσσαλονίκη που είναι προγραμματισμένη για τις 10 Σεπτεμβρίου.\nΕξάλλου, σε τηλεοπτική του εμφάνιση ο πρώην βουλευτής του ΠΑΣΟΚ Σάκης Οικονόμου δεν διέψευσε ότι θα τον ενδιέφερε να τεθεί επικεφαλής του συνδυασμού του ΚΙΝΑΛ στην Ήπειρο!\nΚι ενώ αυτά συμβαίνουν σε επίπεδο Περιφέρειας Ηπείρου, οι προεκλογικές «ζυμώσεις» ξεκινούν και στον Δήμο Ιωαννιτών. Ο Δήμαρχος Θωμάς Μπέγκας πρόκειται ν’ ανέβει στη ΔΕΘ ώστε να παρακολουθήσει τις ομιλίες Τσίπρα – Μητσοτάκη, ανταποκρινόμενος στις προσκλήσεις του Πρωθυπουργού και του αρχηγού της Αξιωματικής Αντιπολίτευσης. Με αυτή την αφορμή, έκανε δηλώσεις με προεκλογικό «άρωμα», τονίζοντας πως ένα χρόνο μετά το αναπτυξιακό συνέδριο Ηπείρου σε εκκρεμότητα παραμένουν δύο μείζονα ζητήματα της περιοχής μας, το Προεδρικό Διάταγμα για την Παμβώτιδα και η επέκταση της Ιόνιας Οδού ως την Κακαβιά.\nΣτο μεταξύ, ο Μωυσής Ελισάφ ο οποίος προετοιμάζεται να διεκδικήσει τον Δήμο Ιωαννιτών, σε άρθρο του στον «Ηπειρωτικό Αγώνα» προτάσσει την ανάδειξη παρατάξεων μέσα από το σώμα της πλειονότητας των δημοτών αντί της ανάδειξης αρχηγών μέσα από κλειστές ομάδες! Αποστροφή που έρχεται ως απάντηση σε πρόσφατες δηλώσεις του Αντιδημάρχου Θανάση Μανταλόβα, ο οποίος τόνισε ότι ο κ. Ελισάφ δεν έχει δικαίωμα να είναι υποψήφιος αν κάτι τέτοιο δεν προκύψει μέσα από την παράταξη της Δημοτικής Αρχής, στην οποία ωστόσο ο Καθηγητής διευκρινίζει ότι δεν ανήκει ήδη από το 2014!\nΚι άλλη κίνηση…\nΜέχρι τις εκλογές είναι μακρύς ο δρόμος και όλα δείχνουν ότι θα προκύψουν και νέες υποψηφιότητες, τουλάχιστον για τον Δήμο Ιωαννιτών. Μία από αυτές είναι, σύμφωνα με ασφαλείς πληροφορίες, του γνωστού Γιαννιώτη πολιτικού μηχανικού Γιάννη Ρούκα, ο οποίος ετοιμάζει κίνηση για να διεκδικήσει τον Δήμο. Ο κ. Ρούκας είναι γνωστός στην τοπική κοινωνία, παλιότερα μάλιστα ήταν υποψήφιος με τη Ν.Δ. για την Ευρωβουλή.


Ο πρόεδρος του ΣΥΡΙΖΑ ετοιμάζεται να μεταμφιεστεί σε… Πολάκη στη Βουλή κατά την τριήμερη συζήτηση\nΤην κατάθεση της πρότασης δυσπιστίας\n«Τα έβαλε» με Πολάκη ο Τσίπρας για το «τσίγκινο σωβρακάκι» και τη ζημιά που προκαλεί στο κόμμα - Σαν να μην τον άκουσε ο αψύς Σφακιανός\nΠώς εξηγούνται οι αποστάσεις Ξανθού από ΣΥΡΙΖΑ - Οι σκέψεις για την «επόμενη ημέρα»\nΗ γραμμή του ΚΙΝΑΛ και οι απαντήσεις Ανδρουλάκη για την Novartis\nπου κετέθεσε ο Αλέξης Τσίπρας κατά της κυβέρνησης σχολιάζει η στήλη big mouth του powergame.gr, σημειώνοντας ότι ο πρόεδρος του ΣΥΡΙΖΑ ετοιμάζεται να μεταμφιεστεί σε… Πολάκη στη Βουλή.\nΌπως σημειώνει η στήλη, κατά τη διάρκεια της τριήμερης συζήτησης θα φέρει μπόλικη λάσπη, πιστεύοντας ότι με αυτόν τον τρόπο θα ανακόψει τη δημοσκοπική κατρακύλα του ΣΥΡΙΖΑ που καταγράφουν στο σύνολο τους οι έρευνες.\n«Ωστόσο, αυτό που δυσκολεύεται να δεχτεί ο αρχηγός Αλέξης, είναι ότι μετά την εκλογή Ανδρουλάκη, έχουν αλλάξει τα δεδομένα στον χώρο της κεντροαριστεράς. Αυτό σημαίνει πως, ό,τι κι αν κάνει, απλώς θα βλέπει την πλάτη του νέου προέδρου του ΚΙΝΑΛ. Όχι γιατί είναι κάτι φοβερό σε επίπεδο ηγέτη, αλλά επειδή απλώς δεν είναι καμένος. Μάλιστα από την όλη συζήτηση αυτός που θα βγει και πάλι κερδισμένος θα είναι ο Ανδρουλάκης, που θα απέχει από τη λασπομαχία. Οπότε ακόμη και η πρόταση μορφής κατά κάποιο τρόπο αντιμετωπίζεται ως «πολιτική χορηγία» του Τσίπρα στον πρόεδρο Νίκο», αναφέρει το big mouth.


the Greek CLOUD » Αν η έγκυος είχε πατίνι\nΟ Μητροπολίτης Μόρφου, μέχρι χθες* θα ήταν απλά ένας τραγόπαπας μεν για κάποιους, αλλά κοινωνικά, θα παρέμενε αναγκαστικά αξιοσέβαστος με κύρος, εξουσία, πιστούς και ακόλουθους, μα και πολλή επιρροή. Σήμερα όμως, είναι απλά ένα μιμίδιο. Ένα πολύ πολύ επιτυχημένο και εξαιρετικά αστείο μιμίδιο. Ο Μόρφου, τολμώ να δηλώσω πως πήρε αυτό που κάθε τέτοιος τύπος θα άξιζε να πάρει σε έναν δίκαιο κόσμο, διότι μπορεί να έχει ακόμη θέση και εξουσία και σεβασμό από λίγους, πλέον όμως τρολάρεται δίχως αύριο και μάλιστα δημόσια και επώνυμα. Κάτι που μέχρι “χθες” ήταν αδιανόητο. Το πολύ πολύ να έλεγες ένα “πάνω σου ο παπάς”, να γέλαγες κρυφά, να τον κοίταγες λίγο στραβά, άντε να το σχολίαζες με οικογένεια και κάναν φίλο, αλλά μέχρι εκεί. Τώρα άμα τον ακούσεις (καθώς ελάχιστοι πλέον ξημεροβραδιάζονται στα στασίδια) πας σπίτι σου, ανοίγεις τον υπολογιστή και που σε πονεί και που σε κόφτει. Και δεν μπορεί να κάνει τίποτε γι’ αυτό. Η εξουσία του βλέπεις, δεν είναι πια αληθινή. Διότι στηρίζεται σε αξίες άλλων εποχών – και που μεταξύ μας, αξίες δεν τις λες.\nΠαρατηρώ, πως ενώ κατά καιρούς, ανησυχούμε ή και οργιζόμαστε με την επιρροή των social media και με όλα αυτά που μπορούν να κάνουν σε ανθρώπους και υπολήψεις εν μια νυκτί, δυστυχώς ξεχνάμε πως όλο αυτό, ναι πιο σπάνια, έχει και την καλή πλευρά του. Όλοι κράζονται εξίσου. Δεν πα να ‘σαι και παπάς; Άμα την πεις τη μισογυνική κακία σου, άμα η ηλιθιότητα και η αγαμία σου έχει βαρέσει κόκκινα, άμα δεν χαμπαριάζεις και τα πετάς το ένα μετά το άλλο, τότε δεν έχεις σωτηρία. Ορίστε ας πούμε, πέντε τυχαία κηρύγματα του βάιραλ παπά.\nΚαι πάμε τώρα στο προκείμενο. Διαπιστώνω πως ελάχιστοι “πιστοί” και πιστοί έχουν συνειδητοποιήσει σε τί ακριβώς ρατσιστικό, πίτα στο μίσος για όλους μα κυρίως μισογυνικό, παράλογο και κομπλεξικό πράγμα δηλώνουν ότι πιστεύουν. Ελάχιστοι, όχι μόνο δεν έχουν τον στοιχειώδη τρόπο ζωής που απαιτεί η συγκεκριμένη θρησκεία, αλλά δεν έχουν κάτσει ποτέ να βάλουν κάτω όλα αυτά που κηρύττει η εκκλησία τους και να παραδεχτούν ότι όχι αγάπη, όχι οικογένεια, όχι συνάνθρωπος αλλά ούτε τα βασικά ανθρώπινα δεν παίζουν σε αυτό το έκτρωμα. Κι αν τύχει να είσαι και αλλόθρησκος μαύρο φίδι που σ’ έφαγε.\nΜα και μεταξύ πιστών, όλα οφείλουν να γίνονται με φόβο, μυστικοπάθειες, τυφλή υπακοή, ντροπές και μαύρες τύψεις. Το σεξ σχεδόν δεν παίζει και κυρίως πρέπει να είναι στρέιτ και ακόμη και τέτοιο, θεός φυλάξει αν γίνει εκτός γάμου ή σου αρέσει, φαγητό τσου, απολαύσεις γενικώς τσου, ό,τι μα ό,τι και να κάνεις, έχεις από πάνω σου έναν τραγόπαπα με το δάχτυλο να σε δείχνει, να σε φοβίζει, να σε επιπλήττει. Και κυρίως, να απαιτεί να του δίνεις και προφορική αναφορά κάθε τρεις και λίγο μη χάσει καμιά γαργαλιστική λεπτομέρεια ή του πεις κάνα συγνώμη λιγότερο.\nΚαι φτάνουμε στην εποχή μας. Μια εποχή που ενώ έχει και τα κακά της, πραγματικά είναι να τρίβεις τα μάτια σου με τα επιτεύγματα και τα άλματα του ανθρώπου στις επιστήμες και όπου αλλού μπορείς να φανταστείς. Εμείς όμως, επιλέγουμε να έχουμε ακόμη έναν τραγόπαππα να μας σηκώνει το δάχτυλο και να τολμά να κρίνει τόσο πολύ αδιάκριτα τη ζωή μας και μάλιστα ενάντια σε κάθε αξία, ανθρωπιά, λογική. Πολύ καλά μας κάνουν λοιπόν.\nΌχι μόνο δικαιολογημένοι αλλά και πολύ λίγα τα λένε σε σχέση με τα απίστευτα των θρησκειών που έχουμε φάει αμάσητα και κυρίως, υπερασπιζόμαστε και συντηρούμε. Είναι μετά από τέτοιο μίσος, τέτοιο κομπλεξισμό, τόσα πλούτη και εξουσία και κυρίως, τέτοιο παραλογισμό, να μην σου βγαίνουν τύποι σαν τον Μόρφου και να σου βγάζουν κήρυγμα για το πρωκτικό σεξ στην εγκυμοσύνη; Όμως στον πραγματικό κόσμο, αυτό είναι πρόβλημα. Μεγάλο. Εάν κάποιος φίλος σου έλεγε τέτοιες τραβηγμένες βλακείες, ή δεν θα τον ξανάβλεπες ή θα τον έστελνες σε γιατρό.\nΌχι πες μου, ένας καθημερινός άνθρωπος -εντάξει, εκτός από μανούλα του ίντερνε- που θα καθόταν να πιεί έναν καφέ και να πει δυο λόγια με την παρέα του, θα υπήρχε ποτέ περίπτωση, στα εντελώς σοβαρά, να σκεφτεί αυτά που ξεστόμισε τόσο άνετα ο Μόρφου από τον άμβωνα μέσα σε εκκλησία; Υπάρχει ποτέ περίπτωση καθημερινός άνθρωπος να μη γελάσει μέχρι δακρύων με όλους αυτούς τους αστείους μύθους γύρω από τις εγκύους και να μη φρικάρει με τα διεστραμμένα αυτού του παππά; Πλέον λοιπόν, έχουμε και κάτι νέο. Πλέον όλος ο κόσμος είναι οκ να γελάει και με τους παπάδες και μάλιστα δημόσια, Και είναι απόλαυση. Το λες και εξέλιξη. Γίνονται πραγματάκια.\n*παρατηρώ πως αυτό το γαμημένο το χθες όλο και ξεμακραίνει, ενώ σε λίγο ελάχιστοι θα καταλαβαίνουν τί ακριβώς εννοεί κάποιος και πόσο σε άλλο πλανήτη ζούσε, καθώς αυτό το ρημάδι το χθες δεν θα μοιάζει σε απολύτως τίποτα με τη σημερινή ζωή. Από μια άποψη, θα γράφουμε επιστημονική φαντασία προς τα πίσω.\nΕτικέτες: απολαύσειςεγκυμοσύνηκήρυγμαΜητροπολίτης Μόρφουπρωκτικό σεξ


«Τελεσίγραφο» Ντράγκι για πλειστηριασμούς πριν την άφιξη της τρόικας - ΟΙΚΟΝΟΜΙΑ - XrimaOnline.gr\nΟύτε μία εβδομάδα πριν την άφιξη των επικεφαλής των δανειστών στην Αθήνα και το «μέτωπο» της κυβέρνησης με την ΕΚΤ σχετικά με το «καυτό» ζήτημα των πλειστηριασμών… αναζωπυρώνεται.\nΑυτό ανέδειξε η χθεσινή κόντρα του Μάριο Ντράγκι με τον Ευκλείδη Τσακαλώτο κατά τη συνεδρίαση του συμβουλίου του Eurogroup, με τον πρόεδρο της ΕΚΤ να παρεμβαίνει για τη συνεχή αποχή των συμβολαιογράφων από τη διαδικασία των πλειστηριασμών, τονίζοντας παράλληλα τη μέτρια γεωγραφική κάλυψη και προκαλώντας την έντονη αντίδραση του υπουργού Οικονομικών.\nΤα «γκάζια» του «Σούπερ Μάριο» δεν αποτελούν έκπληξη. Οι σχετικές πιέσεις έχουν πλέον μεταφερθεί και στο «γήπεδο» της ΕΚΤ, αλλά και του SSM, πέρα από του Eurogroup, τη στιγμή μάλιστα που οι πλειστηριασμοί αποτελούν το ένα εκ των δύο προαπαιτούμενων σε εκκρεμότητα, που έχουν «φρενάρει» την έγκαιρη εκταμίευση της δόσης ύψους 5,7 δισ. ευρώ προς την Αθήνα.\nΤον περασμένο μήνα, εξάλλου, ο Ντράγκι ζητώντας να επιταχυνθούν οι ρυθμοί όσον αφορά τους πλειστηριασμούς ακινήτων, είχε κρίνει ως ανεπαρκές το πλαίσιο περί αφερεγγυότητας των νοικοκυριών (νόμος Κατσέλη), κάνοντας λόγο για... τροποποιήσεις με την έναρξη της τέταρτης, και κρίσιμης όπως όλα δείχνουν, αξιολόγησης. Ο ίδιος είχε τονίσει, μάλιστα, πως η κυβέρνηση Τσίπρα έχει αναλάβει τη σχετική δέσμευση…\nΣτο πλαίσιο αυτό και δεδομένου ότι το «σαφάρι» ηλεκτρονικών πλειστηριασμών και για χρέη προς το Δημόσιο θα ξεκινήσει την 1η Μαίου, είναι πιθανόν η ολοκλήρωση αυτής της εκκρεμότητας να μεταφερθεί για την επόμενη αξιολόγηση. Δεν θα πρέπει, όμως, να ξεχνάμε πως ο φάκελος της τέταρτης ανοίγει… με τα δημοσιονομικά. Που σημαίνει πως στη λίστα θα έχει προστεθεί ακόμη ένα ακανθώδες ζήτημα, το οποίο προκαλεί εσωκομματικές «τριβές». Βουλευτές του ΣΥΡΙΖΑ, που ανήκουν στην «κλίκα» Φίλη, ακολουθούν τη «γραμμή» του πρώην υπουργού και ζητούν από την κυβέρνηση την κατάθεση μίας νομοθετικής ρύθμισης, που θα προστατεύει την πρώτη λαϊκή κατοικία.\nΑπό την πλευρά του το Μαξίμου στο αίτημα αυτό απαντά μέχρι στιγμής με την «καβάτζα» του νόμου Κατσέλη, ο οποίος όμως θα σταματήσει να ισχύει από το 2019, οπότε και αναμένεται και η μεγάλη «σφαγή» μαζί με τον… «κόφτη» σε μισθούς και συντάξεις. Πάντως, η κυβέρνηση φέρεται να ανοίγει «παράθυρο» σε αλλαγές στο νόμο Κατσέλη υπό το αφήγημα της «δίκαιης, βιώσιμης κοινωνικής ανάπτυξης».\nΣε συνέντευξή του ο υπουργός Οικονομίας Δημήτρης Παπαδημητρίου προανήγγειλε τροποποιήσεις στο νόμο Κατσέλη, «που θα αποτρέπουν την κατάχρηση των διατάξεών του από τους στρατηγικούς κακοπληρωτές εις βάρος των πραγματικά αδύναμων». «Δεν θα επιτρέψουμε στους στρατηγικούς κακοπληρωτές να επωφελούνται εις βάρος των έντιμων νοικοκυριών, καμία οικογένεια που έχει δυσκολίες να πληρώσει δεν έχει να φοβηθεί τίποτα», τόνισε ο ίδιος.\nΣτο μεταξύ, στο «μέτωπο» της διαπραγμάτευσης «γυρίζει» και πάλι… η ατζέντα, ενώ η εγχώρια πολιτική σκηνή θυμίζει «καζάνι που βράζει» στον απόηχο της σκανδαλολογίας, αφότου η υπόθεση της Novartis «έσκασε» στο προσκήνιο και εν μέσω γεωπολιτικών ανησυχιών στη «σκιά» της τουρκικής προκλητικότητας.\nΤα «βλέμματα» στρέφονται παράλληλα και στην άφιξη των επικεφαλής των δανειστών στις 26 Φεβρουαρίου, ενώ νωρίτερα «πόδι» στην Αθήνα θα έχουν πατήσει τα τεχνικά κλιμάκια. Με δύο προαπαιτούμενα ακόμη να εκκρεμούν, το επικρατέστερο σενάριο είναι οι διαβουλεύσεις δύο ταχυτήτων στις αίθουσες του Χίλτον. Δηλαδή κυβέρνηση και δανειστές να επιχειρούν να κλείσουν τις εκκρεμότητες και συνάμα να θέτουν τις βάσεις στο πλαίσιο της δ’ αξιολόγησης: το περιεχόμενο και τα χρονοδιαγράμματα.\nΑναφορικά με τη δεύτερη εκκρεμότητα, το ζήτημα του Ελληνικού, εντάσσεται στο πλαίσιο της ευρύτερης κυβερνητικής δυστοκίας ως προς τις αποκρατικοποιήσεις. Οι θεσμοί δυσανασχετούν με την κωλυσιεργία της κυβέρνησης όσον αφορά αυτή την κορυφαία επένδυση. Χαρακτηριστική η δήλωσή τους «ας μπουν τουλάχιστον οι μπουλντόζες», τη στιγμή που δεν κουνιέται φύλλο. Πρόκειται για μία δύσκολη «εξίσωση», η οποία συνδέεται με την απόφαση του ΣτΕ, στο οποίο διαβιβάστηκε το σχέδιο Προεδρικού Διατάγματος για την ανάπτυξη.\nΚαι η δόση;\nΜε βάση τα μέχρι τώρα δεδομένα η κυβέρνηση καλείται να τρέξει σε έναν «αγώνα δρόμου» δύο εβδομάδων, εκ των οποίων η μία συμπίπτει χρονικά με τον ερχομό της τρόικας, προκειμένου να κλείσει τις «τρύπες» της γ’ αξιολόγησης, έτσι ώστε το επόμενο EWG να ανάψει το πράσινο φως στην απελευθέρωση των 5,7 δισ. ευρώ προς την Αθήνα.\nΣτη συνέχεια, θα πρέπει να υπάρξουν οι σχετικές συνεδριάσεις από τα κοινοβούλια των χωρών μελών.\nΩστόσο, η Γερμανία είναι αδύνατο να εγκρίνει την εκταμίευση πριν από τις 14 Μαρτίου, καθώς δεν έχει ακόμη συσταθεί η επιτροπή οικονομικών υποθέσεων.


STELLA: ΟΔΗΓΙΕΣ ΑΠΟ ΤΗ Δ/ΝΣΗ Ε.Α.Ε. ΓΙΑ ΤΗΝ ΕΓΚΡΙΣΗ ΣΥΝΑΦΕΙΩΝ ΑΠΟ ΤΟ Ι.Ε.Π. ΚΑΙ ΤΟΝ ΠΙΝΑΚΑ ΚΑΤΑΤΑΞΗΣ ΑΝΑΠΛΗΡΩΤΩΝ (ΕΓΚΥΚΛΙΟΣ ΠΡΟΣΛΗΨΗΣ Ε.Ε.Π. & Ε.Β.Π. ΓΙΑ ΤΟ 2016-17)\nΟΔΗΓΙΕΣ ΑΠΟ ΤΗ Δ/ΝΣΗ Ε.Α.Ε. ΓΙΑ ΤΗΝ ΕΓΚΡΙΣΗ ΣΥΝΑΦΕΙΩΝ ΑΠΟ ΤΟ Ι.Ε.Π. ΚΑΙ ΤΟΝ ΠΙΝΑΚΑ ΚΑΤΑΤΑΞΗΣ ΑΝΑΠΛΗΡΩΤΩΝ (ΕΓΚΥΚΛΙΟΣ ΠΡΟΣΛΗΨΗΣ Ε.Ε.Π. & Ε.Β.Π. ΓΙΑ ΤΟ 2016-17)\nΑναρτήθηκε από STELLA στις 8:56 μ.μ.


Η ανάρτηση της Ρένας Δούρου για τον αντικαπνιστικό νόμο, που προκάλεσε αντιδράσεις\nby Δημήτρης Μπιτολάς 11/07/2019 14:30 12/07/2019 06:30 607\nΡένα Δούρου: Ο κακός χαμός από την ανάρτηση της πρώην περιφερειάρχη Αττικής, Ρένα Δούρου. Αφορμή της συγκεκριμένης ανάρτησης υπήρξε η εφαρμογή του αντικαπνιστικού νόμου από τη Νέα Δημοκρατία. Η κυβέρνηση του Κυριάκου Μητσοτάκη έπιασε κατευθείαν δουλειά, μετά από την εκλογή της. Ανάμεσα στις αλλαγές που έχει ξεκινήσει να εφαρμόζει, η μία έχει να κάνει και με την αλλαγή στον αντικαπνιστικό νόμο.\nΗ Ρένα Δούρου άδραξε την ευκαιρία να προχωρήσει σε μία ανάρτηση στα μέσα κοινωνικής δικτύωσης. Η πρώην περιφερειάρχης Αττικής ανάρτησε στον προσωπικό λογαριασμό που διατηρεί και διαχειρίζεται η ίδια στο Instagram, μια ανάρτηση, η οποία προκάλεσε ποικίλες αντιδράσεις. Στην ανάρτησή της, η Ρένα Δούρου έχει ανεβάσει ως λεζάντα το εξής: «Σχόλιο περί αντικαπνιστικού… Πολλές καλημέρες!». Μάλιστα, η συγκεκριμένη ανάρτηση συνοδεύεται κι από φωτογραφία της Μελίνας Μερκούρη.\nΜία από τις πολλές αντιδράσεις για την ανάρτηση της Ρένας Δούρου\nΗ ανάρτηση της Ρένα Δούρου, προκάλεσε αντιδράσεις. Ανάμεσα σε αυτές που αναρτήθηκαν στα μέσα κοινωνικής δικτύωσης ήταν και το ακόλουθο. Ο χρήστης greece_sea_nature ανέφερε πως η πρώην περιφερειάρχης Αττικής όφειλε ως πολιτικός να προβάλει σωστά πρότυπα προς τη νεολαία. Ο συγκεκριμένος χρήστης συνεχίζει, λέγοντας πως ο καθένας μπορεί να πράξει ό,τι επιθυμεί στην προσωπική του ζωή. Ωστόσο, ανέφερε πως δεν πρέπει να επηρεάζει αρνητικά τους άλλους. Αναλυτικά, τα όσα ανέφερε:\n«Ως πολιτικός οφείλετε να περνάτε τα σωστά πρότυπα και κυρίως στην νεολαία. Είναι δικαίωμα του καθενός να ακολουθεί όποιο τρόπο ζωής θέλει (ποτά, τσιγάρα, ναρκωτικά) αλλά όχι να το επιδεικνύει ως το πρέπον! Σαφώς και οι καπνιστές έχουν δικαιώματα αλλά μην εξαναγκάζετε και τους μη καπνιστές να γίνουν έστω παθητικοί καπνιστές. Σε μια χώρα που ανήκει στην ΕΕ «πουλήστε» σωστές καινοτομίες και όχι ψευτόμαγκες!»\n16/03/2021 21:25 16/03/2021 21:33 434\n06/03/2021 19:50 06/03/2021 20:34 619\n01/03/2021 22:22 544\n27/02/2021 00:42 438\nΑΝΤΙΚΑΠΝΙΣΤΙΚΟΣ ΝΟΜΟΣΕΙΔΗΣΕΙΣΕΙΔΗΣΕΙΣ ΣΗΜΕΡΑΚΥΒΕΡΝΗΣΗ ΚΥΡΙΑΚΟΥ ΜΗΤΣΟΤΑΚΗΝΕΑ ΔΗΜΟΚΡΑΤΙΑΡΕΝΑ ΔΟΥΡΟΥ


Άρση μέτρων: Το χρονοδιάγραμμα της χαλάρωσης των μέτρων | Loutrakitv.gr\nΆρση μέτρων: Το χρονοδιάγραμμα της χαλάρωσης των μέτρων\n27/04/2021 loutrakitv.grLeave a commentΕπικαιροτητα\nΠότε θα σταματήσει η υποχρέωση αποστολής SMS στο 13033 και θα αρθούν οι περιορισμοί σε διαδημοτικές και υπερτοπικές μετακινήσεις.\nΤο χρονοδιάγραμμα της απελευθέρωσης από τα “δεσμά” του lockdown μετά το Πάσχα περιέγραψε η κυβερνητική εκπρόσωπος Αριστοτελία Πελώνη.\nΜε γνώμονα ένα ασφαλές Πάσχα για ένα ελεύθερο καλοκαίρι, τόνισε η κ. Πελώνη, η απαγόρευση των υπερτοπικών μετακινήσεων παρατείνεται σε όλη την επικράτεια μέχρι τις 10 Μαϊου. Όπως διευκρίνισε όμως η απελευθέρωση των υπερτοπικών μετακινήσεων θα έλθει μαζί με το άνοιγμα του τουρισμού το Σάββατο 15 Μαϊου.\nΠροανήγγειλε δε ουσιαστικά ότι με το άνοιγμα της εστίασης θα αρθεί και η απαγόρευση των διαδημοτικών μετακινήσεων, παρέπεμψε όμως σε κεντρικές επίσημες ανακοινώσεις τις επόμενες ημέρες,όπως και για το θέμα του SMS.\nΥπενθυμίζεται ότι το πιθανότερο είναι και το SMS να καταργηθεί με το άνοιγμα της εστίασης.\nΥπενθυμίζεται ότι κατά το Πάσχα, ειδικά στην Αττική η μετακίνηση απαγορεύεται τόσο εκτός ορίων της Περιφέρειας όσο και από ή προς την Περιφερειακή Ενότητα Νήσων. Κατ’ εξαίρεση, επιτρέπονται υπερτοπικές μετακινήσεις αποκλειστικά και μόνο για λόγους εργασίας, υγείας, επικοινωνίας διαζευγμένων γονέων με τα παιδιά τους, μετάβαση στον τόπο της μόνιμης κατοικίας και κηδεία. Πάντοτε βέβαια με τα απαραίτητα αποδεικτικά έγγραφα.\nΗ κυβέρνηση έχει χαράξει οδικό χάρτη για την επανεκκίνηση οικονομικών και κοινωνικών δραστηριοτήτων με τρεις βασικούς σταθμούς\nΆνοιγμα του Τουρισμού και απελευθέρωση υπερτοπικών μετακινήσεων το Σάββατο 15 Μαΐου.\n“Κάθε νέο βήμα-όπως τόνισε χθες ο Πρωθυπουργός- θα γίνεται με ασφάλεια, με συνεχή self-test, με αποστάσεις, με μάσκα, με ατομική υγιεινή, έτσι ώστε ό,τι ανοίγει να μη ξανακλείσει”, υπογράμμισε η κ. Πελώνη.\nΕίναι συμβολικό; Αύριο Μ. Τετάρτη η Συνεδρίαση του Δημοτικού Συμβουλίου που κρίνει την μετατροπή της Κοινοπραξίας σε Ανώνυμη Εταιρεία


Η 6η αναδάσωση για το 2019 στην Νταού Πεντέλη έγινε με την συμμετοχή πολλών εκατοντάδων μαθητών ιδιωτικών και δημόσιων σχολείων! - Edisorama.gr\nΗ 6η αναδάσωση για το 2019 στην Νταού Πεντέλη έγινε με την συμμετοχή πολλών εκατοντάδων μαθητών ιδιωτικών και δημόσιων σχολείων!\nΗ 6η αναδάσωση του Σ.Π.Α.Π., για το 2019 στην Νταού Πεντέλη έγινε με την συμμετοχή πολλών εκατοντάδων μαθητών ιδιωτικών και δημόσιων σχολείων αλλά και με την παρουσία του Υπουργού Περιβάλλοντος και Ενέργειας Κωστή Χατζηδάκη .\nΟ Βλάσσης Σιώμος προεδρος του ΣΠΑΠ :\nΘερμότατες ευχαριστίες στον Αντιπεριφερειάρχη Ανατολικής Αττικής Θανάση Αυγερινό, στους εθελοντές του Σ.Π.Α.Π., στο Δασαρχείο Πεντέλης και ιδιαίτερα στον δασάρχη Θανάσση Ρέππα και στην Διεύθυνση Αναδασώσεων Περιφέρειας Αττικής.\nΠροηγούμενο άρθρο “Ομιλία για την εφηβεία στο 2ο Λύκειο Πεύκης στις 16/12”\nΕπόμενο άρθρο Συντονιστική σύσκεψη για την αντιμετώπιση κινδύνων από χιονοπτώσεις και παγετό κατά τη χειμερινή περίοδο 2019-2020


by Δημήτρης Θωμαδάκης 3 Aug 2011\nΗ Sony ανακοίνωσε ότι το επερχόμενο Playstation Vita θα δώσει τη δυνατότητα στους gamers να το χρησιμοποιήσουν και ως χειριστήριο για τα παιχνίδια του PS3. Αυτό είχε εκφραστεί ως πιθανότητα στο συνέδριο Develop που πραγματοποιήθηκε τον περασμένο μήνα, και τώρα η Sony το επιβεβαίωσε. Η οθόνη αφής και ο αισθητήρας κίνησης θα εκμεταλλεύονται πλήρως στα νέα σενάρια χειρισμού. Επίσης το Vita θα μπορεί να τρέχει πιο ισχυρά παιχνίδια, «αφήνοντας» το PS3 να κάνει τη δουλειά της επεξεργασίας, «μεταφέροντας» το αποτέλεσμα έτοιμο στο Vita. Έτσι πολλά παιχνίδια θα παίζονται και στις δύο κονσόλες ταυτόχρονα, προσφέροντας στον παίκτη μία πιο πλούσια εμπειρία. Κάποιοι τίτλοι που γνωρίζουμε ήδη ότι θα έχουν τη σχετική συμβατότητα, είναι το Wipeout και το Hustle Kings.


Le Cento Buche, Πράτο - Κριτικές εστιατορίων - TripAdvisor\nΔραστηριότητες κοντά σε: Le Cento Buche\nLe Cento Buche, Πράτο\nΝο 16 από 430 Εστιατόρια - Πράτο\nVia degli Abatoni, 9/7, 59100, Πράτο, Ιταλία\nΉταν το βράδυ των γενεθλίων μου και με τις αύριο τις πιθανότητες να βρω ένα μέρος για να γιορτάσω με τους γονείς μου ήταν λίγοι, έτσι αναγκάστηκαν να το πήγαμε εδώ. Και ήταν μια τυχερή απεργία. Θέλετε να φάτε παραδοσιακά γεύματα σε μοντέρνα επιχρυσωμένα; Θέλετε...έναν επαγγελματία maitre με την καλύτερη κωμική - κυνική ευγλωττία; Θέλετε μια αρχαιο - βιομηχανική θέση με κουζίνα με γυάλινα τοιχώματα; Εδώ είστε η μεγάλη υπόθεση. Για εκείνους όπως εγώ, που προτιμούν τα πιάτα που εκπληρώνονται, αυτή είναι μια καλή έκπληξη. Πάρτε κορεσμένα και να διασκεδάσετε!Περισσότερα\nΣταματήσατε για ένα υπέροχο ελαφρύ γεύμα\nΕξαιρετική φαγητά ταλιατέλες, ριζότο και χορτοφάγους. Υπέροχο κρασί. Κάθε πιάτο ήταν λεπτό και γευστικό.\nΥπέροχο μέρος στην πόλη Πράτο\nΕξαιρετικό φαγητό και φιλικό περιβάλλον, πολύ καλή εξυπηρέτηση. Ενδιαφέρουσα λίστα κρασιών και τέλεια γεύση από όλα τα πιάτα. Μια ιδανική επιλογή τόσο κοντά στη Φλωρεντία.\nΣίγουρα το καλύτερο στο Πράτο\nΣίγουρα το καλύτερο εστιατόριο στο Πράτο. Έχω πάει στο Le Cento Buche δύο φορές με τον σύζυγό μου. Κάποτε αυτό το περασμένο χειμώνα και την άλλη φορά έγινε χθες το βράδυ. Είμαι πολύ ευτυχής που υπάρχει ένα ποιοτικό εστιατόριο που συνδυάζει την αγάπη της ιστορίας...της γης με γαστριμαργικές μας υπεροχή. Τα δύο μενού από το χειμώνα και καλοκαίρι ήταν εξαιρετική. Θα ήθελα να πω ότι είναι ισοδύναμο με μερικά από τα καλύτερα εστιατόρια που έχουν γίνει στην Νέα Υόρκη. Ο ιδιοκτήτης είναι υπέροχο, τα πιάτα είναι εκλεπτυσμένα και παρουσιάζονται όμορφα, και η ατμόσφαιρα είναι απλά τέλειο από την ιστορική ατμόσφαιρα. Ενώ δεν υπήρχαν πολλοί πελάτες αυτήν την τελευταία στιγμή κατά τη διάρκεια του καλοκαιριού, δεν υπάρχει κανένας λόγος για τον οποίο δεν θα πρέπει να είναι συσκευασμένα. Πότε στο Πράτο ... αυτό είναι απαραίτητο!Περισσότερα\nΛάβετε γρήγορα απαντήσεις από το προσωπικό του Le Cento Buche και από προηγούμενους επισκέπτες.\nΔιεύθυνση: Via degli Abatoni, 9/7, 59100, Πράτο, Ιταλία\nΑριθμός τηλεφώνου: +39 0574 694312


ΨΥΧΟΛΟΓΙΑ, ΨΥΧΑΝΑΠΤΥΞΗ, ΠΟΙΟΤΗΤΑ ΖΩΗΣ: Οι υπερπλούσιοι επενδυτές αποσύρουν δισεκατομμύρια ευρώ από την Ελλάδα\nΟι υπερπλούσιοι επενδυτές αποσύρουν δισεκατομμύρια ευρώ από την Ελλάδα\nτης Έλενα Σμιθ\nΦαίνεται πως από το Νοέμβριο, όταν η χώρα βυθίστηκε στην οικονομική κρίση, έχει διαφύγει από τη χώρα το εκπληκτικό ποσό των 8-10 δις ευρώ.\nΠιεζόμενη έντονα από την Ευρωπαϊκή Ένωση (ΕΕ) και τις διεθνείς αγορές ώστε να τιθασεύσει το (ύψους 300 δις ευρώ) χρέος της χώρας, ο σοσιαλιστής πρωθυπουργός Γιώργος Παπανδρέου, ανακοίνωσε την περασμένη εβδομάδα πως θα προχωρήσει σε σκληρά μέτρα προκειμένου να περικόψει δραστικά το έλλειμμα της χώρας. Αλλά τα επερχόμενα μέτρα λιτότητας πανικοβάλουν τους πλούσιους Έλληνες, που επιδιώκουν να εξάγουν τις αποταμιεύσεις τους από τη χώρα.\n«Τις τελευταίες τέσσερις με έξι εβδομάδες πολύ χρήμα διέφυγε στο εξωτερικό· έχω ακούσει φοβερά νούμερα», μας λέει ο αναλυτής Κώστας Παναγόπουλος. «Ο κόσμος στέλνει έξω τα λεφτά του, είτε διότι δεν εμπιστεύεται το τραπεζικό μας σύστημα, είτε διότι φοβάται τη φορολόγηση των καταθέσεων ή απλά διότι αγωνιά για το μέλλον της εθνικής μας οικονομίας».\nΠαραδοσιακά οι Κροίσοι της Ελλάδας, συνήθως εφοπλιστές ή μεγαλέμποροι, προτιμούσαν τοις ελβετικές τράπεζες και τις εξωχώριες εταιρείες. Σήμερα όμως φαίνεται πως μεγάλα ποσά κατέληξαν σε τράπεζες της Κύπρου. «Διαπιστώσαμε πελώριες συναλλαγές προς τις κυπριακές τράπεζες», προσθέτει ο Παναγόπουλος. «Οι Έλληνες θεωρούν πως η Κύπρος είναι ταυτόχρονα ασφαλής αλλά και βρίσκεται αρκετά κοντά τους».\nΣτα 29 χρόνια που μεσολάβησαν από την πλήρη ένταξή της Ελλάδας στην ευρωπαϊκή κοινότητα (ΕΟΚ), στη χώρα έχει διευρυνθεί το χάσμα μεταξύ των πολύ πλούσιων, που διαβιούν με χλιδή αντάξια του Χόλυγουντ στα προάστια της Αθήνας και τους φτωχούς, που υποχρεούνται να διαβιώνουν με 500 ευρώ το μήνα.\nΑν και το 1/5 του πληθυσμού βρίσκεται κάτω από το όριο της φτώχειας, εκτιμάται πως υπάρχει άλλο ένα 1/5 των Ελλήνων με ετήσιο εισόδημα άνω των 100,000 ευρώ, έστω κι αν, σύμφωνα με τις φορολογικές τους δηλώσεις, το 90% των Ελλήνων δηλώνουν ετήσιο εισόδημα κατώτερο των 30,000 ευρώ.\n«Στην Ελλάδα οι πλούσιοι δε φορολογούνται κανονικά, λόγω της φοροδιαφυγής», δήλωσε στον «ομπσέρβερ» ο υπουργός οικονομικών Γιώργος Παπακωνσταντίνου. «Αν δείτε τα ετήσια στοιχεία, θα διαπιστώσετε πως μόλις 15,000 φορολογούμενοι δηλώνουν ετήσιο εισόδημα άνω των 100,000 ευρώ... Δε νομίζω πως υπάρχει έστω και ένας σε αυτή τη χώρα που πιστεύει πως πράγματι μόνο 15,000 Έλληνες κερδίζουν πάνω από 100,000 ευρώ».\nΗ αυξανόμενη φυγή κεφαλαίων από τη χώρα έχει ανησυχήσει βαθιά την κοινή γνώμη. «Είναι εξοργιστικό», ανέφερε την περασμένη εβδομάδα μια ραδιοφωνική εκπομπή. «Αφού λεηλάτησαν τη χώρα, τώρα στέλνουν τη λεία τους στους φορολογικούς παραδείσους».


Σπίτι > Προϊόντα > Ελλειπτικό κεφάλι τέλος ΚΓΠ\n(Σύνολο 24 Προϊόντα για Ελλειπτικό κεφάλι τέλος ΚΓΠ)\nShijiazhuang Huize Pipe Fitting Co., Ltd. is one of the Ελλειπτικό κεφάλι τέλος ΚΓΠ leading brands in China. It is the factory & supplier specializing in manufacturing Ελλειπτικό κεφάλι τέλος ΚΓΠ. Offer high quality Ελλειπτικό κεφάλι τέλος ΚΓΠ at a cheap wholesale price.\nΧονδρικό Ελλειπτικό κεφάλι τέλος ΚΓΠ από την Κίνα, πρέπει να βρείτε φτηνές Ελλειπτικό κεφάλι τέλος ΚΓΠ ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Ελλειπτικό κεφάλι τέλος ΚΓΠ παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Ελλειπτικό κεφάλι τέλος ΚΓΠ, Είμαστε 'll να σας απαντήσει ταχύτερα.


Δεν είμαστε προνομιούχοι οι νησιώτες! - kalymniansvoice.com\nΣάββατο, 17 Δεκ 2011 - 01:17:57\nΔεν είμαστε προνομιούχοι οι νησιώτες!\nΑνοιχτή επιστολή στον Αναπλ.Υπουργό Οικονομικών κ. Παντελή Οικονόμου. Δεν είμαστε προνομιούχοι οι νησιώτες!\nΜε έκπληξη διάβασα σε τοπική εφημερίδα της Δωδεκανήσου την είδηση ότι κατά τη διάρκεια συζήτησης με βουλευτή του Νομού μας χαρακτηρίσατε τους νησιώτες «προνομιούχους», προαναγγέλλοντας την κατάργηση των μειωμένων συντελεστών του Φ.Π.Α. που ισχύουν μέχρι σήμερα. Έχοντας ζήσει τα τελευταία χρόνια στην Πάτμο, ένα μικρό νησί του ανατολικού Αιγαίου, αισθάνομαι την ανάγκη να σας κάνω κοινωνό των «προνομίων» που απολαμβάνουμε, ώστε να λάβετε τα μέτρα σας.\nΛίγες εβδομάδες αφότου εγκαταστάθηκα στο νησί, εντύπωση μου έκανε η απήχηση που είχε η επίσκεψη ενός παιδιάτρου από την μη κυβερνητική οργάνωση «Γιατροί του Κόσμου». Θυμάμαι τις μικρομάνες να συνωστίζονται έξω από το Κέντρο Υγείας προκειμένου να ακροαστεί τα παιδιά τους, να τα εμβολιάσει κ.ο.κ. Όταν έκπληκτος για το θέαμα ρώτησα πού οφείλεται αυτός ο συνωστισμός, πληροφορήθηκα ότι στο νησί δεν υπάρχει παιδίατρος. Το δίδαγμα που αποκόμισα εκείνη την ημέρα ήταν ότι το 2008 σε ένα ανεπτυγμένο τουριστικά νησί με 500 παιδιά, η μόνη ελπίδα των κατοίκων που αδυνατούν να μεταβούν σε γειτονικό μεγαλύτερο νησί όσον αφορά στην υγειονομική περίθαλψη των παιδιών τους είναι οι εθελοντικές ? μη κυβερνητικές οργανώσεις, ακριβώς όπως στις υπανάπτυκτες χώρες της Αφρικής και της Ασίας. Τρία χρόνια αργότερα, το «προνόμιο» της ανυπαρξίας παιδιάτρου εξακολουθεί να υφίσταται.\nΜακάρι, όμως, αυτό να ήταν το μοναδικό μας «προνόμιο» στον τομέα της υγείας. Η πραγματοποίηση μιας απλής γενικής αίματος, μιας ακτινογραφίας, αλλά ακόμα και η συνταγογράφηση των φαρμάκων αποτελεί ζητούμενο. Βλέπετε, η Πολιτεία έχει φροντίσει άλλοτε να μην υπάρχουν γιατροί της κατάλληλης ειδικότητας, άλλοτε να απουσιάζουν οι τεχνολόγοι κι άλλοτε να έχουν τελειώσει τα αντιδραστήρια ή να μην λειτουργούν τα μηχανήματα. Ας αφήσω το ασθενοφόρο που κρίθηκε ακατάλληλο από το Κ.Τ.Ε.Ο. και αποσύρθηκε μετά πολλών επαίνων... Δεν είμαι αιθεροβάμων για να ζητώ τριτοβάθμια φροντίδα υγείας σε κάθε μικρό νησί. Ίσως, όμως, συμφωνήσετε ότι είναι αδιανόητο να ταξιδεύουν τα βιβλιάρια των ασθενών σε γειτονικό νησί (Λέρος), προκειμένου ο ελεγκτής ιατρός να συνταγογραφήσει τα φάρμακά τους, χωρίς φυσικά να έχει την δυνατότητα να τους εξετάσει!\nΤα «προνόμιά» μας, όμως, δεν σταματούν στο τομέα της υγείας. Αντίστοιχη είναι η κατάσταση που αντιμετωπίζουμε και στις συναλλαγές μας με το κράτος. Σιγά-σιγά και με αξιοζήλευτη συστηματικότητα η Πολιτεία φροντίζει να απογυμνώσει το νησί μας από τα τοπικά γραφεία κρατικών υπηρεσιών και δημοσίων οργανισμών. Το γραφείο της Δ.Ε.Η. έκλεισε όταν ο μοναδικός υπάλληλος συνταξιοδοτήθηκε χωρίς να αντικατασταθεί, ενώ λίγο αργότερα το ίδιο συνέβη και με το κατάστημα του Ο.Τ.Ε. Πλέον, σύμφωνα με ασφαλείς πληροφορίες σειρά έχουν το υποκατάστημα του Ι.Κ.Α. (που ασκεί και τις αρμοδιότητες του Ο.Α.Ε.Δ.) και το ειρηνοδικείο. Μπορεί να αντιτείνετε ότι δεν είναι δυνατόν το κράτος να συντηρεί παραρτήματα όλων αυτών των υπηρεσιών σε κάθε νησί και θα συμφωνούσα, εάν όλα αυτά τα χρόνια είχε υπάρξει μέριμνα για την εκμετάλλευση των δυνατοτήτων που προσφέρουν οι σύγχρονες τεχνολογίες. Δυστυχώς, όμως, προγράμματα με βαρύγδουπες ονομασίες όπως «Ψηφιακή Σύγκλιση», «Ηλεκτρονική Διακυβέρνηση», «Κοινωνία της Πληροφορίας» κ.ο.κ., για τα οποία δαπανήθηκε πακτωλός εκατομμυρίων, παρέμειναν στα χαρτιά. Έτσι, π.χ. ένας επιτηδευματίας χρειάζεται να ταξιδέψει στη γειτονική Λέρο προκειμένου να προκαταβάλλει στην Δ.Ο.Υ. φόρο επί κάποιου παραστατικού που εκδίδει, αφού δεν υπάρχει δυνατότητα να τον αποδώσει από το γραφείο του, όπως συμβαίνει σε κάθε άλλη στοιχειωδώς αναπτυγμένη χώρα.\nΑλλά και η μετάβαση σε ένα διπλανό νησί (ιδιαίτερα τον χειμώνα) αποτελεί ζητούμενο, πόσο μάλλον στην πρωτεύουσα. Ήδη το νησί μας συνδέεται με μόλις δύο δρομολόγια την εβδομάδα με τον Πειραιά, καιρού επιτρέποντος φυσικά, ενώ ουδείς γνωρίζει τί θα συμβεί στο άμεσο μέλλον. Το γεγονός αυτό, σε συνδυασμό με την ανυπαρξία αεροδρομίου (αφού η μελέτη που είχε εκπονηθεί έμεινε στα χαρτιά), «εξασφαλίζουν» πέραν πάσης αμφιβολίας την δαπανηρή ταλαιπωρία όποιου πολίτη χρειάζεται να μετακινηθεί, αφού πέραν των εξόδων μετακίνησής του θα πρέπει να υποβληθεί και σε δαπάνες σίτισης και διαμονής. Ενδεχομένως, βέβαια, να θεωρείτε ότι δεν πρέπει να παραπονούμαστε, δεδομένου ότι υπάρχουν και χειρότερες καταστάσεις, όπως αυτή που βίωσε τον περυσινό χειμώνα το ακριτικό Αγαθονήσι, το οποίο οι φωστήρες που διαχειρίζονται τις τύχες μας εγκατέλειψαν επί δύο και πλέον μήνες χωρίς συγκοινωνία. Βλέπετε, το «μεταφορικό ισοδύναμο» για το οποίο τόσος λόγος έχει γίνει τα τελευταία χρόνια και η μοναδικότητα της Περιφέρειας Νοτίου Αιγαίου με τα σαράντα οκτώ (48) κατοικημένα νησιά, ουδέποτε προβλήθηκε επαρκώς, ούτε διεκδικήθηκαν οι απαιτούμενοι πόροι από την Ευρωπαϊκή Ένωση.\nΈτσι, μετά από αυτά και πολλά άλλα «προνόμια» που έχει επιδαψιλεύσει το κράτος στους νησιώτες, πρέπει κατά την άποψή σας να εξαλείψει το ελάχιστο αντιστάθμισμα των μειωμένων συντελεστών Φ.Π.Α. Το μόνο ελαφρυντικό που μπορώ να σκεφτώ για την ακατανόητη στάση σας, είναι το γεγονός ότι ούτε εσείς, αλλά ούτε και τα σκουριασμένα μυαλά που σας συμβουλεύουν κλεισμένα στους τέσσερις τοίχους των γραφείων τους έχουν ποτέ βιώσει πόσο δύσκολο, ακριβό και ενίοτε επικίνδυνο «άθλημα» είναι η διαμονή σε ένα μικρό νησί. Κλείνοντας, έχω να σας δώσω μία συμβουλή. Τώρα που χειμωνιάζει, αφήστε για δέκα ? δεκαπέντε μέρες το γραφείο σας και πηγαίνετε να κατοικήσετε σε ένα μικρό νησί του Αιγαίου. Δεν έχει σημασία αν θα είναι η Τήλος, η Χάλκη, η Σίκινος, η Ανάφη, το Αγαθονήσι ή το Καστελλόριζο. Ελάτε σε επαφή με τους «προνομιούχους» κατοίκους του, δείτε τον τρόπο ζωής και τα προβλήματά τους και είμαι σίγουρος ότι επιστρέφοντας στην πρωτεύουσα θα έχετε γίνει κατά τι σοφότερος.